टटका खबर, शनिचर, १० जुलाई – Anjoria\nटटका खबर, शनिचर, १० जुलाई\nहुर्रियत के शब्बीर वानी गिरफ्तार\nशब्बीर आ गुलाम अहमद डार के बातचीत रिकार्ड भइला का बाद हुर्रियत कांफ्रेस के कट्टरपंथी नेता शब्बीर अहमद वानी के काल्हु गिरफ्तार कर लिहल गइल बा. ऊ दुनु दस पन्द्रह लोग के प्रदर्शन का दौरान मरवावल चाहत रहले. जम्मू काश्मीर के मुख्यमंत्री उमर अब्दुल्ला कहले बाड़न कि हालिया घटनाक्रम से उनका सरकार के साख गिरल बा तबहियो ऊ अपना जिम्मेदारी से भगीहे ना. काश्मीर के विपक्षी मुख्यमंत्री से इस्तीफा देबे के माँग करत बाड़े.\nवीटो भले देर से मिले बरोबरी के हक तुरते मिले के चाहीं\nभारत अपना तरफ से समझौता के राह सुझवले बा कि संयुक्त राष्ट्र संघ में नयका स्थायी सदस्य बने वाला देशन के वीटो के अधिकार भले पन्द्रह साल का बाद मिलो बाकिर तबले ओहू लोग के अमेरिका आ रुसे का तरह बरोबरी के अधिकार दिहल जा. भारत के अनेसा बा कि सुरक्षा परिषद में चल रहल वीटो अधिकार के चर्चे के वीटो जन कर दिहल जाव.\nबनारस में बूढ़ पति पत्नी के हत्या कर के लूटपाट\nबनारस का सिकरौल में टाफी कारखाना चलावे वाला बासठ साल के संतोष केजरीवाल आ उनका साठ साल के मेहरारू निर्मला के घर में सूतला घरी गरदन दबा के मार डालल गइल आ ओकरा बाद ओह कमरा में लूटपाट कर के हत्यारा गायब हो गइले. बगल का कमरा में सूतल बेटा पतोह के कुछ ना पता चलल. पुलिस मामिला के जाँच कर रहल बिया आ ओकरा अनेसा बा कि केहु करीबिये आदमी ई काम कइले बा.\nइनसैट चार बी में खराबी का चलते कई गो चैनल पर असर\nभारत के संचार उपग्रह इनसैट चार बी के मार्च २००७ में प्रक्षेपित कइल गइल रहुवे आ ओकरा बारह साल ले काम करे के रहुवे. बाकिर सात जुलाई के ओकरा विद्युत प्रणाली मे गड़बड़ी आ गइल जवना से ओकरा आधा ट्रांसपोंडर बन्द हो गइल. एह चलते कई गो टेलीविजन चैनलन पर असर पड़ल बा. अब विशेषज्ञ एह कोशिश में लागल बाड़े कि बन्द हो गइल कुछ ट्रांसपोंडर केहू तरह चालू हो जा सँ भले ओकनी से कमे काम लिहल जा पाव.\nयूपी के मैनेजमेंट कालेजन के अपने मैनेजमेंट खराब बा\nअखिल भारतीय तकनीकि शिक्षा परिषद बीएचयू के प्रबन्ध संकाय के डा॰आलोक राय के यूपी के निजी मैनेजमेंट कालेजन के सर्वे करे के काम सँउपले रहे जवना के नाम रहे क्वालिटी आफ टीचिंग इन सेल्फ फाइनेंस्ड मैनेजमेंट इंस्टीच्यूट्स आफ यूपी. आपन काम कइला का बाद डा॰ राय देखले कि एह कालेजन में ढंग के प्रबन्ध नइखे. विद्यार्थी आ फैकल्टी दुनु निराश बाड़े. पढ़ावे के ना त सही माहौल बा ना सही सुविधा. एह चलते प्लेसमेंटो के हालात खराबे बा. फैकल्टी के लोग दोसरा नौकरी के तलाश में बा बाकिर विद्यार्थी कहाँ जइहें.\n४८ साल बाद सेना के जवान के लाश मिलल\nसाल १९६२ का भारत चीन युद्ध का दौरान गायब सेना के जवान कर्मचंद का बारे में अनुमान रहे कि ओकरा के चीन बंदी बना लिहले बा. ओकर इंतजार करत बाप महतारी दुनू आजु से पचीस साल पहिलही स्वर्गवासी हो चुकल बाड़े. कर्मचंद के जब मौत भइल त ऊ एकइस साल के रहुवे आ अबही शादियो ना भइल रहे. ओकर लाश बर्फ में दबा गइल रहे. अब रास्ता बनावत में बर्फ हटावल गइल त ओकर लाश मिलल. पाकिट में पड़ल पहचान पत्र से ओकर पहचान भइल. अब सेना कर्मचंद के लाश ओकरा पैतृक गाँव हिमाचल के अगोजर ले जा के अंतिम संस्कार करवाई. कर्मचंद के केहू वारिस नइखे आ आखिरी संस्कार ओकर भतीजा करी.\nअब चीनी के दाम पर से सरकार आपन नियन्त्रण हटाई\nचरचा बा कि केन्द्र सरकार अब चीनी के दाम पर से आपन नियन्त्रण हटा ली आ चीनी मिल अपना मनमानी दाम पर चीनी बेचीहे. सरकार किसान के गन्ना के दाम जरुरे तय कइल करी आ खुला बाजार में चीनी जारी करे के अधिकारो अपने लागी राखी. ई जानकारी काल्हु क्रिकेट मंत्री, ओफ्फ गलती हो गइल, कृषि मंत्री शरद पवार दिल्ली में चीनी मिल मालिकन का फेडरेशन का बइठक में दिहलें.\nबलिया में बिजली खातिर हाहाकार\nपिछला छह दिन से बलिया शहर में बिजली खातिर हाहाकार मचल बा. कवनो दिन ठीक ठाक बिजली नइखे मिल पावत. काल्हु त बमुश्किल पांच घंटा बिजली मिलल. एह चलते कई जगहा पिये के पानीओ के संकट आ गइल बा. विभाग अतने बतावत बा कि एगो ट्रांसफर के जरला का बाद ओकरा के बदले के काम चलत बा. बाकिर बदलइलो का बाद बिजली ओहि तरह से गायब बा जइसे मानसून के बरखा. काल्हु खूब करिया करिया बदरी लउकली सँ,बुझाइल कि जम के बरखा होखी बाकिर बलिया जिला में कुछेक जगहा बरखा भइल आ शहर अछुता रह गइल.\nअगिला तीन साल में बहुते दवाईयन के पेटेंट खतम हो रहल बा\nअमेरिका में अगिला तीन साल में करीब सत्तर अरब डालर के दवाईयन पर पेटेंट के अवधि खतम हो जाई आ भारत के दवाई कंपनी जेनरिक दवाई बना के एह मौका के फायदा उठा सकीहें. ई जानकारी काल्हु दिल्ली में फार्मासिस्टन के सेमिनार के संबोधित करत राष्ट्रपति प्रतिभा देवीसिंह पाटिल दिहली. कहली कि देश में फार्मासिस्टन के जरुरत बहुते बढ़े जा रहल बा आ एकरा शिक्षा के सुविधा बढ़वला के जरुरत बा.\nफीफा वर्ल्ड कप में एक जने के हार तय बा. हम टीम के बात नइखी करत. बात हो रहल बा आक्टोपस बाबा पाल के आ सिंगापुर के तोता मनी के. पाल फाइनल में स्पेन के जीत के बात कहले बा त मनी के भविष्यवाणी नीदरलैण्ड खातिर बा. एह से कम से कम सट्टेबाजन के धंधा चमक जाई. दुनु टीम खातिर लोग सट्टा लगाई आ अब त एहू पर सट्टा लागी कि के सही बा. वइसे आक्टोपस बाबा आजु का मैच का बारे में जर्मनी के जीते के भविष्यवाणी कइले बाड़े. काल्हु जब पाल बाबा फाइनल के विजेता के भविष्यवाणी करे जात रहले त पूरा यूरोप में ओकरा के लाइव देखावल गइल. अबकी का फाइनल में दुनु टीञ यूरोपेे से बा.\nPrevious Post: When Rani Chatterjee cried with emotion\nNext Post: अन्हरिये बनल रहीत


बलिया के अपहरण कांड घर से भगला के निकलल – टटका खबर\nबिल्थरा रोड से एगो लइकी के अपहरण के खबर बाद में झूठ निकलल. सोमार के साँझ लइकी के माई थाना में केस दर्ज करवली कि उनुका लइकी के कुछ लोग बोलेरो से ले भागल बा. लइकी पार्लर में काम सीखेले आ ओहिजे से लवटत रहल जब ओकर अपहरण कर लिहल गइल. रात में लइकी फोन कर के अपना घरे बतवलसि कि ओकर अपहरण हो गइल बा बाकिर जब अखबार में एह काँड से उपजल बवाल के खबर सामने आइल त लइकी अपना प्रेमी संगे मऊ थाना में हाजिर हो के कोतवाल से असल बात बता दिहलसि. मऊ पुलिस के सूचना पर बलिया पुलिस ओह दुनु के बलिया ले आइल. लइकी के ओकरा घरे भिजवा दिहल गइल जबकि लइका गिरफ्तार बा.\nबतावल जात बा कि लइका के बहिन से लइकी के भाई के बिआहो तय रहल.\nTags: अपहरण, बलिया


उर्जा निगम इंजीनियरन के बहाली खातिर आनलाइन परीक्षा करइहें – टटका खबर\nउत्तरप्रदेश के उर्जा निगमन में इंजीनियर के साढ़े तीन हजार पद पर बहाली खातिर अब आनलाइन परीक्षा करावे के तइयारी कइल जा रहल बा. एकरा खातिर कवनो प्रतिष्ठित सलाहकार कंपनी के सेवा लिहल जाई. आवेदन खातिर बैंक ड्राफ्त जमा करे के परेशानी से बचावत अभ्यर्थियन के नेट बैंकिग भा डेबिटो कार्ड से भुगतान करे के सुविधा दिहल जाई. एह प्रक्रिया से बहाली के काम दू से तीन महीना में पूरा कर लिहल जा सकेला.\nTags: इंजीनियर, उर्जा निगम, बहाली\nOne Response “उर्जा निगम इंजीनियरन के बहाली खातिर आनलाइन परीक्षा करइहें”\nworking in varroc polymers pvt. ltd binola gurgaon(haryana)


गंगा - विकिपीडिया\nभारत आ बांग्लादेश में बहे वाली प्रमुख नदी\n(गंगा नदी से अनुप्रेषित)\nबनारस में गंगा\nउत्तराखण्ड, उत्तर प्रदेश, बिहार, झारखंड, पच्छिम बंगाल\n- बायें से रामगंगा, गोमती, सरजू, गंडकी, बाघमती, कोसी, महानंदा\n- दहिने से यमुना, तमसा, सोन, पुनपुन\nऋषिकेश, हरिद्वार, फर्रूखाबाद, कानपुर, जाजमऊ, इलाहाबाद, मिर्जापुर, बनारस, ग़ाजीपुर, बक्सर, बलियाँ, पटना, हाजीपुर, मुँगेर, भगलपुर\nगंगोत्री हिमानी, सतोपनाथ हिमानी, खटलिंग ग्लेशियर, आ कुछ परबत चोटी से पघिल के बहल पानी जइसे की नंदा देवी, त्रिशूल केदारनाथ, नंदा कोट, आ कामेत।\n- लोकेशन उत्तराखण्ड, भारत\n- ऊँचाई 3,892 मी (12,769 फीट)\nगंगासागर, गंगा डेल्टा\n- लोकेशन बंगाल के खाड़ी, बांग्लादेस & भारत\n2,525 किमी (1,569 मील) \n1,080,000 किमी2 (416,990 वर्ग मील)\nfor फरक्का बैराज\n- औसत 16,648 m3/s (587,919 cu ft/s) \n- अधिकतम 70,000 m3/s (2,472,027 cu ft/s)\n- सबसे कम 2,000 m3/s (70,629 cu ft/s)\n- बंगाल के खाड़ी 38,129 m3/s (1,346,513 cu ft/s) \nनदी थाला: गंगा (नारंगी), ब्रह्मपुत्र (बैंगनी), आ मेघना (हरा)।\n3 भूआकृति बिज्ञान\n6 सांस्कृतिक महत्व\n6.2 अवतरण मने की गंगा के स्वर्ग से धरती पर उतरल\n6.3 मरल लोग के उद्धार\n7 पर्यावरण संबंधी मुद्दा\n7.1 जलवायु परिवर्तन के प्रभाव\n8.1 पानी के कमी\n8.2 खनन के काम\nदेवप्रयाग, अलकनंदा (दाहिने से) आ भागीरथी (बायें से) के संगम, जौना की बाद गंगा नदी के शुरुआत हो ले।\nहिमालयी जलधारा सभ जिनहना के सामूहिक रूप गंगा नदी हवे, गढ़वाल मंडल, उत्तराखंड\nगंगा नदी दू गो धारा भागीरथी आ अलकनंदा की मिलले की बाद बनेली। ई संगम देवप्रयाग में होला। हिंदू संस्कृति में ई मान्यता ह की मुख्य धारा भागीरथी ह हालाँकि अलकनंदा अधिका लमहर धारा हवे। अलकनंदा के पानी के स्रोत नंदा देवी, त्रिशूल आ कामेत की चोटी पर जमल बरफ के पघिलाव से हवे। भागीरथी नदी समुन्द्र तल से 3,892 मी (12,769 फीट) की ऊँचाई पर गंगोत्री हिमानी के निचला हिस्सा से निकलेली जे के गोमुख कहल जाला।\nअलकनंदा के धारा कई गो महत्वपूर्ण धारा सभ से मिल के बनेले। सभसे पाहिले विष्णुप्रयाग में अलकनंदा में धौली गंगा के संगम होला, एकरी बाद नंदप्रयाग में नंदाकिनी, कर्णप्रयाग में पिंडर आ रुद्रप्रयाग में मंदाकिनी से संगम के बाद अंत में देवप्रयाग में अलकनंदा आ भागीरथी के संगम होला। ई छह नदियन के पाँच गो संगम पंचप्रयाग की नाँव से पबित्र अस्थान मानल जालें।\nलगभग 250 किलोमीटर के दूरी पहाड़ी घाटी में पूरा कइ के गंगा ऋषिकेश में हिमालय से नीचे उतरे ले आ हरिद्वार नाम के परसिद्ध धार्मिक अस्थान से ई मैदानी भाग में प्रवेश करे ले। हरिद्वार में एकर कुछ पानी बाँध बना के गंगा नहर में मोड़ दिहल गइल बाटे जेवना से दुआबा के इलाकन में सिंचनी होला।\nएकरा बाद गंगा कन्नौज, फर्रूखाबाद आ कानपुर नगर से हो के गुजरे ले आ एही बीच में एकर सहायिका रामगंगा आके मिले ले। रामगंगा औसतन 500 m3/s (18,000 cu ft/s) पानी गंगा में ले आवे ले।\nइलाहाबाद में गंगा में यमुना आ के मिले ले आ ई हिन्दुन के परसिद्ध तीर्थ त्रिवेणी संगम कहाला। इहाँ यमुना नदी में गंगा से ढेर पानी 2,950 m3/s (104,000 cu ft/s) होला आ ई दुनों की कुल बहाव के 58.5% होला। एकरा कुछे दूर बाद टौंस नदी आ के गंगा में मिलेले जेवन कैमूर श्रेणी से निकल के 190 m3/s (6,700 cu ft/s) पानी गंगा में ले आवे ले। एकरा बाद गंगा बिंध्याचल परबत की किनारे से हो के उत्तर की ओर मुड़े शुरू हो जाले। मिर्जापुर जिला में पबित्र बिंध्यवासिनी देवी के लगे से होत ई बनारस पहुँचेले जहाँ एकर बहाव उत्तर मुँह के हवे। बनारस की आगे औड़िहार नाँव की जगह की लगे गंगा में गोमती आ के मिलेले आ ई 234 m3/s (8,300 cu ft/s) पानी गंगा में डाले ले। गाजीपुर आ बलियाँ नियर शहर से हो के बलियाँ आ छपरा की बीच में सरजू (घाघरा या करनाली) नदी गंगा में मिले ले। सरजू गंगा के सभसे बड़ सहायिका नदी हवे जेवन 2,990 m3/s (106,000 cu ft/s) पानी ले आवे ले।\nघाघरा से संगम की बाद नदी पुरुब मुँह के बहे शुरू हो जाले आ थोड़ी दूर बाद दक्खिन ओर से आके सोन आ एकरी कुछ दूर बाद उत्तर ओर से आके नारायणी मिल जालीं आ क्रम से 1,000 m3/s (35,000 cu ft/s) आ 1,654 m3/s (58,400 cu ft/s) पानी गंगा में पहुँचावे लीं। पूरबी बिहार में कोसी नदी आ के मिल जाले जेवन 2,166 m3/s (76,500 cu ft/s) पानी ले आवेले आ ई सरजू आ यमुना की बाद तिसरकी सभसे बड़ सहायिका नदी ह।\nभागलपुर के बाद गंगा में बहाव दखिन मुँह के होखे शुरू हो जाला आ पाकुड़ की लगे से ई दू गो धारा में बँटे लागेले जौना में दाहिने ओर के धारा भागीरथी-हुगली हवे। दुसरकी धारा बांग्लादेश की ओर बढे ले आ एकरा कुछ दूर बाद बांग्लादेश में घुसे से ठीक पहिले फरक्का में बैराज बना के एकर पानी एगो फीडर नहर द्वारा हुगली की ओर भेजल जाला। भागीरथी की रूप में अलग भइल धारा में जब बायें से एगो छोटी मुकी नदी जलंगी आ के मिले ले तब एकर नाँव हुगली हो जाला। ई संगम नब द्वीप के लगे होला। एकरी बाद हुगली में एकर सभसे बड़ सहायिका नदी दामोदर (लंबाई:541 किमी (336 मील) आ बहाव:25,820 किमी2 (9,970 वर्ग मील).) आ के दाहिने से मिले ले। आगे एक ठी अउरी छोट नदी चूर्णी कलकत्ता से पहिले हुगली में मिल जाले। हुगली आगे कलकत्ता-हावड़ा की बीच से हो के बहे ले आ आगे हल्दी नदी ए में दायें से मिले ले जहाँ हल्दिया बंदरगाह के निर्माण भइल बा। एकरा बाद ई सागर दीप के लगे बंगाल की खाड़ी में समुन्द्र में मिले ले। एह अस्थान के गंगासागर कहल जाला।\nओहर मेन गंगा के जेवन धारा बांग्लादेश में परवेश करे ले ऊ आगे पद्मा की नाँव से बहे ले। ई कुछ दूर बाद जा के ब्रह्मपुत्र के सभसे बड़ शाखा जमुना से आ ओकरी बाद दुसरी सभसे बड़ शाखा मेघना से मिले ले आ एकरी बाद ई मेघना नाँव से बह के बंगाल की खाड़ी में डेल्टा बनावे ले।\nगंगा डेल्टा, जेवन ब्रह्मपुत्र आ गंगा नदी के ले आइल निक्षेप से बनल बाटे, बिस्व के सभसे बड़ डेल्टा हवे जौना के क्षेत्रफल 59,000 किमी2 (23,000 वर्ग मील) बाटे आ ई बंगाल के खाड़ी के उत्तर सिरहाने पर 322 किमी (200 मील) चैड़ाई में बिस्तार लिहले बाटे।\nबिस्व में खाली दू गो नदी अमेजन आ कांगो बाड़ी जिनहन के औसत बहाव के मात्रा गंगा, ब्रह्मपुत्र आ सुरमा-मेघना के एकठ्ठा मात्रा से ढेर होखे। भरपूर बाढ़ वाला समय में खाली अमेजन एकरा से ढेर बहाव वाली रहि जाले।\nभूबिज्ञान की नजरिया से गंगा नदी के थाला के अधिकतर हिस्सा नया रचना हवे सिवाय ओ हिस्सा के जेवन दक्खिन भारत के प्रायदीपी पठार से बहि के आवे वाली सहायक नदिन के थाला की अंतर्गत आवेला। भारत के भूबिज्ञान के सभसे नया अध्याय हवे गंगा के मैदान के निर्माण जेवन भारतीय प्लेट आ यूरेशियाई प्लेट के टकराव आ ओकरी परिणाम स्वरुप हिमालय परबत के उठान की बाद के घटना हवे।\nवर्तमान समय से करीब 75 मिलियन बरिस पहिले दक्खिनी सुपरमहादीप गोंडवाना लैंड के उत्तर की ओर खिसकाव सुरू भइल। एही सुपरमहादीप के टुकड़ा आजु के दक्खिनी भारत के पठार हवे जे भारतीय-ऑस्ट्रेलियाई प्लेट क हिस्सा हवे। ई सरक के जब यूरेशियाई प्लेट से लड़ल तब इनहन की बीच में टीथीस सागर में जमा अवसाद से हिमालय परबत के निर्माण भइल। हिमालय परबत के ठीक दक्खिन में ओह पुरान समुंद्री तली के लचक के धँस गइला से आ बाकी बचल खुचल टीथीस सागर के हिस्सा में सिंधु आ गंगा के सहायक नदिन द्वारा अवसाद जमा कईला से उत्तर भारत के मैदान बनल। एही मैदान के हिस्सा गंगा के मैदान भी हवे जेवन गंगा आ एकरी सहायक नदी सभ के द्वारा ले आइल पदार्थ से बनल बाटे।\nभूबिज्ञान की दृष्टि से गंगा के मैदान एगो फोरडीप (foredeep) या फोरलैंड बेसिन मानल जाला।\nभूआकृति बिज्ञान के नजरिया से गंगा के परबतीय हिस्सा एकरा मैदानी हिस्सा से बिसेसता में एकदम अलग बाटे। ए पूरा सिस्टम के एगो नया भूबैज्ञानिक इकाई होखला के कारण अभी भी एह में बदलाव के प्रक्रिया चालू बाटे। भूआकृति बिज्ञान की हिसाब से हिमालयी क्षेत्र में गंगा अभी अपरदन चक्र के युवा अवस्था में बाटे जबकि मैदानी भाग में ई प्रौढ़ आ अंतीम हिस्सा की ओर जीर्ण अवस्था में बा। जहाँ हिमालयी हिस्सा में गंगा के धारा पतील बाकी खूब तेज बहाव वाली बा उहें मैदान में उतरले की बाद एकर बहाव के चाल कम आ चौड़ाई आ गहिराई बढ़ जाला।\nगंगा सिस्टम में सभसे महत्व वाली भूआकृतिक घटना हिमालय से उतर के मैदान में अइला पर एह नदिन की रास्ता के ढाल में अचानक परिवर्तन बाटे। एकरा वजह से भाबर आ तराई नियर क्षेत्र के निर्माण भइल बा। जलोढ़ पंख के रचना करे में ई नदी एही से सक्षम होलीं। उत्तरी बिहार में नेपाल की ओर से उतरे वाली नदी सभ के बनावल जलोढ़ पंखा बिस्व में सभसे बड़ अइसन रचना मानल जाला। अक्सर एह इलाका में आवे वाली बाढ़ के कारण भी अचानक ढाल परिवर्तन के ई भूआकृतिक घटना के मानल जाला।\nनदी की किनारे मैदान में बाँगर आ खादर संरचना आ डेल्टाई भाग में चार आ बील के थलरूप प्रमुख भूआकृतिक बिसेसता बाटें।\nएगो 1908 ई के नक्शा जेवना में गंगा आ एकर सहायिका नदिन के देखावल गइल बा। गंगा में बायें किनारे से मिले वाली गोमती (Gumti), घाघरा (Gogra), गंडकी (Gandak), आ कोसी (Kusi); दाहिने किनारे से आ के मिले वाली में मुख्य बाड़ी जमुना (Jumna), सोन, पुनपुन आ दामोदर।\nगंगा के थाला आ एकर मार्ग जलबैज्ञानिक अध्ययन के नजरिया से कई तरह से कइल जाला। मुख्य समस्या एकर परिभाषा के कारन होला। आम बिचार आ नाँव के हिसाब से गंगा नाँव अलकनंदा आ भागीरथी के संगम देवप्रयाग से ले हुगली आ पद्मा की दू गो धारा में अलग होखला ले के मार्ग के मानल जाला। परंपरागत रूप से एके गौमुख से ले के गंगासागर ले मानल जाला। एकरी डेल्टा वाला हिस्सा में भी कई धारा में कौना के मुख्य मानल जाय ई समस्या पैदा हो जाले। एही सभ से एकर लंबाई आ थाला के रकबा अउरी कुल जल निकास के मात्रा के गिनती में कई तरह के मत हो जाला।\nपटना में गंगा पर गांघी सेतु\nभागलपुर में बिक्रमशिला सेतु\nकलकत्ता में गंगा, पीछे हावड़ा के पुल लउकत बाटे\nआमतौर पर गंगा के लंबाई 2,500 किमी (1,600 मील) से कुछ अधिका, लगभग 2,505 किमी (1,557 मील) से 2,525 किमी (1,569 मील) ले बतावल जाले या लगभग 2,550 किमी (1,580 मील)। ए सगरी नाप में गंगा के सोता भागीरथी के गंगोत्री हिमानी से गोमुख से निकले वाली धारा के मानल जाला आ एकर मुहाना मेघना नदी के मुहाना के मानल जाला। कुछ लोग हरिद्वार के भी गंगा के स्रोत माने ला जहाँ से ई मैदान में प्रवेश करे ले।\nकुछ जगह एकर लंबाई हुगली शाखा के मुख्य मान के दिहल जाले जेवन की मेघना शाखा से ढेर हवे। तब एकर लंबाई भागीरथी के उद्गम से ले के हुगली के मुहाना ले लगभग 2,620 किमी (1,630 मील), या हरिद्वार से हुगली के मुहाना लव 2,135 किमी (1,327 मील) बतावल जाले। कुछ अन्य लोग भागीरथी से बांग्लादेस बाडर ले, पदमा नाम भइला ले, एकर लंबाई 2,240 किमी (1,390 मील)।\nटोंस-यमुना-गंगा के लगातार एक नदी मान लिहल जाय टी ई गंगा बेसिन के सभसे लमहर नदी होई (2,758 km.) हालाँकि परम्परा में टोंस के अलग नदी मान लिहल जाला आ गंगा आ यमुना के लंबाई गंगोत्री आ यमुनोत्री से नापल जाला।\nलंबाई के अलावा गंगा नदी के थाला (बेसिन) के बिस्तार पर भी अलग-अलग मत देखे के मिलेला। गंगा के थाला चार गो देसवन में बिस्तार लिहले बाटे, भारत, नेपाल, चीन, आ बांग्लादेस; भारत के इगारह गो राज्य में ई थाला के बिस्तार बा, हिमाचल प्रदेश, पंजाब, हरियाणा, उत्तराखण्ड, उत्तर प्रदेश, राजस्थान, मध्य प्रदेश, छत्तीसगढ़, बिहार, झारखंड, आ पच्छिम बंगाल आ दिल्ली। गंगा के थाला, डेल्टा के शामिल क के बाकी ब्रह्मपुत्र आ मेघना के बेसिन के अलग रख के 1,080,000 किमी2 (420,000 वर्ग मील) बाटे जेवना के 861,000 किमी2 (332,000 वर्ग मील) हिस्सा (लगभग 80%) भारत में बा, 140,000 किमी2 (54,000 वर्ग मील) हिस्सा (13%) नेपाल में, 46,000 किमी2 (18,000 वर्ग मील) हिस्सा (4%) बांग्लादेस में, आ 33,000 किमी2 (13,000 वर्ग मील) हिस्सा (3%) चीन में बाटे। जब कभी गंगा-ब्रह्मपुत्र- मेघना के थाला एकट्ठा एकही मान लिहल जाला तब एकर बिस्तार 1,600,000 किमी2 (620,000 वर्ग मील) पर बाटे। or 1,621,000 किमी2 (626,000 वर्ग मील). ई गंगा-ब्रह्मपुत्र-मेघना थाला (GBM या GMB) के बिस्तार भारत, नेपाल, भूटान, चीन आ बांग्लादेश मे बा।\nगंगा थाला उत्तर ओर हिमालय आ पारहिमालय से ले के दक्खिन में बिंध्य परबत आ पच्छिम में अरावली के पूरबी ढाल से पूरुब में छोटा नागपुर के पठार होखत सुंदरबन डेल्टा ले फइलल बाटे। गंगा के बहाव के बहुत बड़ा हिस्सा हिमालयी क्षेत्र से हासिल होला। हिमालयी क्षेत्र में ई थाला के बिस्तार यमुना सतलज बिभाजक से ले के नेपाल सिक्किम सीमा ले, जहाँ ब्रह्मपुत्र के थाला एकरा से अलग होला, पच्छिम से पूरुब 1,200 km के चौड़ाई में बा। ई खंड में बिस्व के 14सभसे ऊँच परबत चोटी में से9गो चोटी बाड़ी जेवना में माउंट एवरेस्ट भी बा जेवन गंगा बेसिन आ बिस्व के सभसे ऊँच बिंदु हवे। अउरी चोटी सभ में कंचनजंघा, ल्होत्से, मकालू, चो ऑयू, धौलागिरि, मंसालू, अन्नपूर्णा and शिशापांगमा. बाटें।हिमालयी हिस्सा में हिमाचल प्रदेश के दक्खिनी पूरबी भाग, पूरा उत्तराखंड, पूरा नेपाल, आ पच्छिम बंगाल के सभसे उत्तरी हिस्सा आवेला।\nगंगा नदी के निकास बहाव (डिस्चार्ज) भी कई प्रकार से बतावल जाला। जब मेघना नदी के मुहाना से होखे वाला निकास के नापल जाला तब यह में गंगा ब्रह्मपुत्र आ मेघना तीनो के पानी होखे ला आ ई कुल 38,000 m3/s (1,300,000 cu ft/s), या 42,470 m3/s (1,500,000 cu ft/s) बतावल जाला। दुसरा ओर, जब गंगा, ब्रह्मपुत्र आ मेघना जे अलगा-अलगा बहाव बतावल जाला तब गंगा के लगभग 16,650 m3/s (588,000 cu ft/s), ब्रह्मपुत्र के लगभग 19,820 m3/s (700,000 cu ft/s), मेघना के 5,100 m3/s (180,000 cu ft/s) बहाव निकास बतावल जाला।\nहार्डिंग ब्रिज, बांग्लादेश में गंगा-पद्मा के ऊपर बनल पुल बाटे जहाँ नदी के बहाव के मात्र के नाप कइल जाला\nहार्डिंग ब्रिज, बांग्लादेश, पर अपनी सभसे ढेर बहाव की स्थिति में गंगा के बहाव निकास 70,000 m3/s (2,500,000 cu ft/s) नापल गइल बा, आ 1997 में, सभसे कम बहाव की सीजन में, एही जा ई मात्र 180 m3/s (6,400 cu ft/s) नापल गइल।\nगंगा नदी के जलचक्र दक्खिनी पच्छिमी मानसून से निर्धारित होला। लगभग 84% बरखा जून से सितंबर की बीच में होला। परिणाम ई होखे ला की गंगा के बहाव में सीजनल उतार चढ़ाव बहुत होला। बिना बरखा के सीजन आ बरसात के सीजन की बहाव के बीच के अनुपात हार्डिंग पुल पर 1:6 के नापल गइल बाटे। अइसन सीजनल उतार-चढ़ाव के कारण इलाका में जलसंसाधन आ जमीन के उचित उपयोग होखे में दिक्कत होखे ला आ समुचित बिकास ना हो पवले बा। एही सीजनल बदलाव के कारण सूखा आ बाढ़ दुनों के परकोप होजाला। बांग्लादेश में बहुत इलाका अइसन बाड़ें जहाँ अक्सरहां कम बरखा वाला सीजन में सूखा पड़ जाला आ बरसात के सीजन में हर साले बाढ़ि आवे ले।\nगंगा डेल्टा में कई गो नदी आ के मिले ली भी आ शाखा की रूप में अलग भी होखे ली। एही कारन इहाँ एगो जाल नियर बन जाला। गंगा आ ब्रह्मपुत्र दुनों कई गो शाखा में बँटा के बहेली आ इन्हन के सभसे बड़की शाखा आपस में मिल जाली जबकि दुनों के कुछ छोटी छोटी शाखा बाद में मेन धारा से वापस मिलेली या सीधे समुन्दर में जा गिरेली। गंगा डेल्टा में धारा कुल के ई जाल हमेशा से अइसने ना रहल बाटे जइसन आज मौजूद बा बलुक ई बहुत सारा बदलाव से गुजरल बाटे जब नदिन के धारा बदलाव भइल बा।\nबारहवीं सदी से पहिले भागीरथी-हुगली शाखा गंगा के मुख्य धारा रहे आ पदमा एगो छोट शाखा रहे। हालांकि,मेन बहाव के समुद्र में पहुंचे के रास्ता आज की समय के हुगली नदी वाला ना रहे बलुक ई आदि गंगा वाला मार्ग से बहे।\nबारहवीं सदी से सोलहवीं सदी ले भागीरथी-हुगली आ पदमा, दूनो शाखा लगभग बरोबर बहाव वाली रहलीं। सोरहवीं सदी के बाद पदमा धीरे धीरे मेन चैनल में बदल गइल। ई मानल जाला की भागीरथी-हुगली शाखा लगातार गाद से भरत गइल आ गंगा के मुख्य बहाव दक्खिन पूरुब ओर पद्मा में घुसुकत गइल। अठारहवीं सदी के अंत ले जात-जात पदमा गंगा के मुख्य शाखा हो गइल। पद्मा में एह खिसकाव के परिणाम ई भइल की ई समुन्दर में गिरे से पहिलहीं ब्रह्मपुत्र आ मेघना से मिल के साथे साथ बंगाल के खाड़ी में गिरे लागल जबकि पहिले अलग गिरे। मेघना आ गंगा के वर्तमान संगम अब से लगभग 150 बरिस पहिले के घटना हवे।\nअठारहवीं सदी के अंत की सालन में ब्रह्मपुत्र के निचला मार्ग में बहुत नाटकीय बदलाव देखल गइल जेवन गंगा से एकर संबंध के बहुत बदल दिहलस। 1787 में आइल बाढ़ में तीस्ता नदी, जेवन पहिले पद्मा के सहायक नदी रहे, की मार्ग में बदलाव हो गइल आ अब ई ब्रह्मपुत्र से जा के मिल गइल। एकरा बाद ब्रह्मपुत्र के रास्ता में भी बदलाव भइल आ ई दक्खिन ओर घुसुक के नया चैनल काट के बना दिहलस। ब्रह्मपुत्र के इहे नवका शाखा मुख्य हो गइल आ आज जमुना कहल जाले। प्राचीन समय से ब्रह्मपुत्र के मुख्य धारा अउरी पुरुबाहुत रहे आ मैमनसिंघ के लगे से हो के बहे आ मेघना में मिले। आज ई शाखा एगो मामूली धारा बाटे जेवना के अबो ब्रह्मपुत्र या पुरनकी ब्रह्मपुत्र कहल जाला। लांगलबाँध के लगे, जहाँ पुरनकी ब्रह्मपुत्र मेघना से मिले, ऊ जगह आजु भी हिंदू लोग पबित्र माने ला। एही संगम के नगीचे एगो इतिहासी खँडहर वारि बटेश्वर के बा।\nदेर हड़प्पा काल, लगभग हड़प्पाई बस्ती सभ के पूरुब ओर फइलाव शुरू भइल। ई बिस्तार सिंधु नदी के थाला से गंगा-जमुना दुआबा की ओर भइल हालाँकि ई मानल जाला की ई फइलाव गंगा पार कइ के एकरे पूरबी किनारे ले ना भइल। ईसा पूर्व दूसरे सहस्राबदी में जब हड़प्पा के पतन होखे शुरू भइल तब भारत में सभ्यता के केंद्र सिंधु घाटी से घुसुक के गंगा घाटी की ओर आवे शुरू हो गइल। इहो अनुमान बतावल जाला की बाद के हड़प्पा बस्ती सभ आ गंगा थाला के इंडो आर्य संस्कृति आ वैदिक संस्कृति में कड़ी जुड़ल होखे।\nई नदी भारत के सभसे लमहर नदी बा। शुरुआत के ऋग्वेद के जमाना के वैदिक संस्कृति के समय सिंधु नदी आ सरस्वती नदी प्रमुख पवित्र नदी रहलीं न की गंगा। बाकी बाद के बेद कुल में गंगा के ढेर महत्व मिलल बा। बाद में गंगा के मैदान कई बहुत प्रभावशाली साम्राज्यन के क्षेत्र बनल जइसे की मौर्य साम्राज्य से ले के मुगल राज।\nमेगस्थनीज पहिला अइसन यूरोप के यात्री रहे जे गंगा के बर्णन कर के पच्छिमी लोगन के एकर जानकारी दिहलें।\nबंगाल में 1809 के बरसात के सीजन में , भागीरथी के निचला चैनल बंद हो गइल रहे बाकी अगिला साल ई पूरा खुल गइल आ फिर पहिलहीं नियर हो गइल।\n1951 में भारत आ बांग्लादेस (तब ई पुरबी पाकिस्तान रहे) की बीच पानी बंटवारा खातिर बिबाद शुरू हो गइल जब भारत फरक्का में बैराज बनावे के मंशा जाहिर कइलस। 1975 में पूरा होखे वाले एह बैराज के मूल मकसद 1,100 m3/s (39,000 cu ft/s) पानी भागीरथी-हुगली में ले जाये के रहे जे से कलकत्ता बंदरगाह के काम चालू रहे आ जहाज आवे जाए में दिक्कत न होखे। ई मान लिहल गइल की सबसे सूखा सीजन में भी गंगा में कम से कम 1,400 से 1,600 m3/s (49,000 से 57,000 cu ft/s) पानी जरूर रही आ एह तरे 280 से 420 m3/s (9,900 से 14,800 cu ft/s) पानी पूरबी पाकिस्तान खातिर बच जाई। पूरबी पाकिस्तान एह पर ऑब्जेक्शन क के बिबाद क दिहल। अंत में 1996 में जा के भारत आ बांग्लादेस के बीच एगो 30-साला समझौता भइल। एह समझौता के शरत बहुत कुछ बा बाकी संछेप।में कहल जाय त अगर फरक्का में 2,000 m3/s (71,000 cu ft/s) से कम पानी रही त दोनों देस 50% पानी बाँट लिहें जेवना से कम से कम 1,000 m3/s (35,000 cu ft/s) दस-दस साल खातिर पारी-पारा दूनों के मिले। हालाँकि, अगिलीये साल फरक्का में पानी के लेबल इतिहासी रूप से नीचे चल गइल। मार्च 1997 में बांग्लादेस में गंगा के बहाव अपना सभसे निचला लेबल ले पहुँच गइल आ 180 m3/s (6,400 cu ft/s) हो गइल आ ए समझौता के पालन लगभग असम्भव हो गइल। बाद की साल में कम पानी के सीजन में बहाव के मात्रा नार्मल हो गइल बाकी समस्या के समाधान खातिर कोसिस जारी बा। एक ठे योजना ई बा की ढाका के पच्छिम में, पंग्सा में, एगो अउरी बैराज बनावल जाय। ई बैराज बांग्लादेश के आपन हिस्सा के पानी के अउरी बेहतर ढंग से इस्तेमाल करे में सहायक होखी।\nमुख्य लेख: हिंदू धर्म में गंगा\nबनारस के दशाश्वमेध घाट पर गंगा आरती\nगंगा नदी के हिंदू घर्म में बहुत पबित्र मानल गइल बाटे। ई नदी आपने बहाव के पूरा लंबाई के हर हिस्सा में पबित्र मानल जाले। एकरा धारा में हर जगह हिंदू लोग अस्नान करे ला जवना के गंगा नहान कहल जाला, आ गंगाजल हाथ में ले के अपने पुरखा-पुरनिया आ देवता लोग के जल चढ़ावे ला। जल चढ़ावे में अँजुरी में गंगा के पानी भर के हाथ ऊपर क के जल के फिर नीचे गिरा दिहल जाला। एकरे अलावा फूल, अच्छत इत्यादि भी चढ़ावल जाला आ दिया बार के नदी के धारा में प्रवाहित कइल जाला। नहान के बाद लोग गंगा जल ले के अपना घरे लवटे ला। केहू के मरला पर ओकर "फूल" (हड्डी के बिना जरले बच गइल हिस्सा) बहावे खातिर गंगा में ले आवेला लोग आ ई मरल बेकति के मुक्ति खातिर कइल जाला।\nहिंदू कथा में बर्णन के हिसाब से गंगा सगरी पबित्र जल सभ के प्रतिनिधि स्वरूप हई।  स्थानीय नदी सभ के गंगा जइसन कहि के बोलावल जाला आ कबो-कबो स्थानीय गंगा के नाँव से भी बोलावल जाला।  कावेरी नदी जवन कर्नाटक आ तमिलनाडु में बहे ले, दक्खिन भारत के गंगा कहाले। गोदावरी के महर्षि गौतम द्वारा ले जाइल गइल गंगा मानल जाला जवन मध्य भारत में बहे ले। हमेशा जहाँ कहीं धार्मिक कार्य में जल के प्रयोग होला, गंगा के आवाहन कइल जाला काहें की ई मानल जाला की सगरी जल सभ में गंगा मौजूद बाड़ी। एकरा बावजूद भी गंगा में नहाये खातिर हिंदू लोग के मन में एगो खास अस्थान बाटे। गंगा में पबित्र धार्मिक अस्थानन पर, जइसे की हरिद्वार, त्रिवेणी संगम, काशी नियर तीर्थ में गंगा नाहन के बिसेस महत्व दिहल जाला। गंगा के हिंदू धर्म में अइसन अस्थान बाटे की हिंदू धर्म में कम आस्था रखे वाला लोग भी गंगा के महत्व के स्वीकार करे ला। भारत के पहिला प्रधानमंत्री, जवाहिरलाल नेहरू भी, बहुत आस्तिक ना होखला के बावजूद ई ईच्छा जाहिर कइलें की उनके राख के कुछ हिस्सा गंगा में दहा दिहल जाय। "The Ganga," he wrote in his will, "is the river of India, beloved of her people, round which are intertwined her racial memories, her hopes and fears, her songs of triumph, her victories and her defeats. She has beenasymbol of India's age-long culture and civilization, ever-changing, ever-flowing, and yet ever the same Ganga."\nअवतरण मने की गंगा के स्वर्ग से धरती पर उतरलसंपादन\nराजा रवि वर्मा के बनावल पेंटिग में "गंगावतरण"\nजेठ के महीना के अँजोर पाख में दसिमी तिथि के गंगा के अवतरण के परब मनावल जाला जवन अंगरेजी कलेंडर के हिसाब से मई भा जून के महीना में पड़े ला। एह दिन लोग गंगा के धरती पर उतरले के तिथि के रूप में मनावेला। एह दिन के गंगा नहान दस गो पाप के हरे वाला (दसहरा) मानल जाला, या दुसरा मान्यता के अनुसार दस जनम के पाप के धोवे वाला मानल जाला। जे गंगा से दूर रहे वाला बा आ गंगा ले ना पहुँच पावेला ऊ लोग कौनों भी स्थानीय नदी में नाहन कर लेला, काहें की हिंदू धर्म में धरती के सगरी जल के गंगा के रूप मानल जाला।\nगंगा के अवतरण के भी कई ठे कहानी कथा प्रचालन में बाटे। वैदिक कथा के अनुसार स्वर्ग के राजा इंद्र देव आकासी सर्प रूप वाला वृत्रासुर के बध करिके सोम नामक रस के पृथ्वी पर उतरे के रास्ता बनवलें जवना के ऊ रास्ता रोकले रहे।\nवैष्णव सम्प्रदाय के बहुप्रचलित मत के अनुसार एह कथा में इंद्र के जगह बिष्णु के रखल जाला। अइसना में एह स्वर्गीय जल के विष्णुपदी कहला जाला आ गंगा के विष्णु के चरण से उत्पन्न मानल जाला। ई कथा के मुताबिक, अपने वामन अवतार में पूरा ब्रह्माण्ड के तीन पग में नाप दिहले के बाद अपने पैर से बिष्णु भगवान स्वर्ग (आकाश) के खोद दिहलें जवना से पबित्र धार बहि निकलल आ बर्हमांड में व्याप्त हो गइल। आकाशीय स्वर्ग से निकले के बाद गंगा इंद्र के स्वर्ग में पहुँचल जहाँ ध्रुव ओकरा के प्राप्त कइलें, जे बिष्णु के भक्त रहलें, आ अब आकाश में ध्रुव तारा के रूप में स्थित बाड़ें। एकरा बाद ई आकाशगंगा के रूप में बहि के चंद्रमा ले पहुँचल। एकरे बाद गंगा ब्रह्मलोक में पहुचल आ मेरु परबत पर, जवन पृथ्वी में खिलल कमल के रूप में मानल गइल बा, उतर गइल। इहाँ से एगो पंखुड़ी से एगो धारा भारत वर्ष में अलकनंदा के रूप में बहि निकलल।\nहिंदू कथा में अवतरण के कथा में सभसे महत्वपूर्ण स्थान शिव के मिलल बा। रामायण, महाभारत आ कई ठे पुराणन में बर्णित ई कथा के अंतर्गत कहानी कपिल मुनि के साथ शुरू होले जिनके तपस्या के सगर के साठ हजार लड़िका लोग भंग कई दिहल। क्रोधित होके कपिल मुनि ओह लोग के भसम कई दिहलें आ उन्हन लोग के आत्मा पाताल में भटके खातिर छूट गइल। उनहन लोग बंस में भागीरथ नाँव के राजा भइलें जे अपनी पुरखा लोग के आत्मा के मुक्ती दिवावे खातिर गंगा के स्वर्ग से उतारे खातिर प्रण लिहलें। हालाँकि उनके एकरा खातिर ब्रह्मा आ शिव के तपस्या करे के पड़ल। कहानी के मोताबिक ऊ पहिले बरम्हा के तपस्या कइलें की ऊ गंगा के अपने कमंडल से मुक्त करें जहाँ ऊ बिष्णु के चरण से निकल के स्थापित रहली। ब्रह्मा कहलें की गंगा के तेज बहाव के जमीन पर रोके खातिर पहिले शिव के तइयार करें। ओकरे बाद ऊ शिव के तपस्या कइलें जे अपने जटा में गंगा के रोक लिहलें। एकरा बाद आपन एक ठो लट (अलक) खोल के गंगा के धारा के जमीन पर उतरे दिहलें। आगे-आगे भागीरथ आ पाछे गंगा ओह अस्थान पर पहुँचल लोग जहाँ कपिल मुनि भागीरथ के पुरखा लोग के भसम कइले रहलें। उहाँ, गंगासागर, में गंगा पाताल में प्रवेश कइली आ ऊ लोग के आत्मा मुक्त भइल। भागीरथ के द्वारा धरती पर अवतरण के कारन गंगा के नाँव "भागीरथी" पड़ल।\nमरल लोग के उद्धारसंपादन\nहर की पौड़ी, हरिद्वार, में अस्थि प्रवाह घाट पर बइठल तीर्थ यात्री लोग\nगंगा के स्वर्ग से अवतरण भइल हवे एही से ऊं स्वर्ग के प्राप्त करे के यान भी हई। गंगा के त्रिपथगा भी कहल जाला, जेकर माने होला तीनों लोक में गमन करे वाली आ एही से ऊ एह लोक से दुसरा लोक में पहुँचावे के मार्ग भी हई। इहे कारण बाटे की श्राद्ध करम के समय गंगा के अवतरण के कथा सुनावल जाला आ अइसन कारज में गंगाजल के इस्तेमाल होला।\nहिंदू लोग गंगा के तीरे अपने पुरखा लोग के नाँव ले के पिंडदान भी करे ला, जवना में चाउर के आटा आ तिल के बनल पिंडा के गंगा में दहवावल जाला। हर तिल के संख्या के हजारगुना साल ले पुरखा लोग के स्वर्ग मिले के मान्यता प्रचलन में हवे। गंगा के मृत आत्मा खातिर महत्व के अंजाद एही से लगावल जा सकेला की महाभारत में बर्णन बा की "अगर एकहू अस्थि, मरल ब्यक्ति के, गंगा के छू ले त ओके स्वर्ग में अस्थान मिलेला।\nपर्यावरण संबंधी मुद्दासंपादन\nजलवायु परिवर्तन के प्रभावसंपादन\nतिब्बत के पठार बिस्व के तिसरका सभसे बड़हन बरफ के भंडार बाटे। चीन के मौसम बिज्ञान एडमिनिस्ट्रेशन के चीफ, क्विन दाहे, बतवलें कि हाल के समय में तेजी से एह बर्फ़ के पघिलाव आ एकरे परिणाम के रूप में तापमान में बढ़ती एह इलाका में खेती आ पर्यटन खातिर शार्ट टर्म में भले बहुत नीक होखे बाकी ई एगो चेतावनी के संकेत बाटे। ऊ एगो गंभीर चेतावनी दिहलें की:\nबरिस 2007 में आइपीसीसी अपने चौथी रपट में कहलस कि हिमालय के ग्लेशियर, जवन नद्दी सभ के पानी, देलें ऊ सन् 2035 ले पघिल के खतम हो जइहें। बाद में ई घोषणा वापस ले लिहल गइल काहें से की ई एगो अंजाद वाली रिसर्च पर आधारित रहे। हालाँकि, आइपीसीसी अपने एह आम खोज पर टिकल बाटे की हिमालय के ग्लेशियर सभ पर बैस्विक तापन के चलते खतरा बाटे (परिणाम के रूप में गंगा नदी थाला के हिमालई नद्दिन पर भी)।\nमुख्य लेख: गंगा प्रदूषण\nगंगा में नहात आ कपड़ा धोवत लोग\nगंगा बहुत ढेर प्रदूषण से ग्रस्त बाटे आ एह प्रदूषण से लगभग 4000 लाख लोग प्रभावित होला जे एकरे किनारे बसल बाटे। चूँकि ई नदी बहुत घऽन बसल इलाका से हो के बहे ले, नगर के सीवर के पानी, उद्योग के गंदगी आ प्लास्टिक-पॉलिथीन इत्यादि के बहुत भारी मात्र एह में पड़ेले आ नदी के प्रदूषित करे ले। ई समस्या एह कारण अउरी गंभीर हो जाले काहें की बहुत सारा गरीब लोग गंगा के पानी पर नहाये धोए खातिर निर्भर बाड़ें। विश्व बैंक के एगो अनुमान के अनुसार भारत में प्रदूषण के कारण स्वास्थ पर होखे वाला खर्चा एह देस के कुल जीडीपी के तीन प्रतिशत के आसपास बाटे। इहो अनुमानित कइल गइल बाटे की बेमारी के अस्सी प्रतिशत हिस्सा आ बेमारी से मौत के एक तिहाई घटना, पानी के गंदगी आ एह से होखे वाली बेमारी से होले।\nबनारस, जहाँ लोग पबित्र नाहन खातिर जाला, ई शहर रोज 2000 लाख लीटर सीवर के पानी गंगा में छोड़े ला, जवना से कोलिफौर्म बैक्टीरिया के मात्र पानी में खतरनाक लेवल ले बढ़ि जाला। सरकारी पैमाना के हिसाब से एह बैक्टेरिया के प्रति 100 मिलीलीटर पानी में 500 से ज्यादा ना होखे के चाहीं, बाकी बनारस में प्रवेश से पहिलहीं गंगा में करीब 120 गुना (60000 प्रति 100 मिलीलीटर) बैक्टीरिया रहे लें।\nगंगा में लाश दहवावे से भी काफ़ी प्रदूषण फइलेला। काहें की बहुत लोग जरावे के बजाय लाश के परवाहि कर देलें।\nगंगा के बनारस से बाहर निकलत समय एह में लगभग 150 लाख कोलिफौर्म बैक्टीरिया प्रति 100 मिलीलीटर हो जालें। with observed peak values of 100 million per 100 ml. अइसन पानी पिए लायक त नाहींये होला, नहाये पर भी इन्फेक्शन के खतरा रहे ला।\nपानी के कमीसंपादन\nलगातर बढ़ि रहल प्रदूषण के साथे-साथ पानी के कम होखले का समस्या भी बिकराल होत जात बाटे। नदी के धारा कई जगह पर सूखे के करीब हो चुकल बाटे। बनारस में कब्बो एकर गहिराई 60 मीटर (200 फीट) के आसपास औसत रूप से रहल करे, बाकिर अब ई कई जगह पर 10 मीटर (33 फीट) ले रहि जाले।\nTo cope with its chronic water shortages, India employs electric groundwater pumps, diesel-powered tankers and coal-fed power plants. If the country increasingly relies on these energy-intensive short-term fixes, the whole planet's climate will bear the consequences. India is under enormous pressure to develop its economic potential while also protecting its environment—something few, if any, countries have accomplished. What India does with its water will beatest of whether that combination is possible.\nखनन के कामसंपादन\nगंगा नदी के तली से पत्थर आ बालू के खनले के काम हरिद्वार जिला के बहुत लंबा समय से समस्या रहल बाटे। हरिद्वार में गंगा मैदान में प्रवेश करे ले आ इहाँ कुंभ मेला एरिया में लगभग 140 किमी2 के इलाका में खनाई पर रोक बाटे। स्वामी निगमानंद, एगो 34 बरिस के साधू रहलें, जे 2011 के 19 फरवरी से अवैध खनन के आ स्टोन क्रशिंग के बिरोध में उपास करत रहलें, उनुकर 14 जून 2011 के देहरादून के जौलीग्रांट में हिमालय हास्पिटल में मौत हो गइल। उनुके मौत से एह मुद्दा के तवज्जो मिलल आ केंद्र सरकार के पर्यावरण मंत्रालय एह मामिला में हस्तक्षेप कइलस।\n↑ 1.0 1.1 1.2 1.3 1.4 1.5 जैन, अग्रवाल & सिंह 2007. उद्धरण खराबी:Invalid <ref> tag; name "FOOTNOTEजैनअग्रवालसिंह2007" defined multiple times with different content उद्धरण खराबी:Invalid <ref> tag; name "FOOTNOTEजैनअग्रवालसिंह2007" defined multiple times with different content उद्धरण खराबी:Invalid <ref> tag; name "FOOTNOTEजैनअग्रवालसिंह2007" defined multiple times with different content उद्धरण खराबी:Invalid <ref> tag; name "FOOTNOTEजैनअग्रवालसिंह2007" defined multiple times with different content उद्धरण खराबी:Invalid <ref> tag; name "FOOTNOTEजैनअग्रवालसिंह2007" defined multiple times with different content\n↑ 2.0 2.1 कुमार, राकेश; सिंह, आर डी; शर्मा, के डी (10 सितंबर 2005). "Water Resources of India" [भारत के जल संसाधन] (PDF). करेंट साइंस. बंगलुरु: करेंट साइंस एसोशियेशन. 89 (5): 794–811. पहुँचतिथी 29 नवंबर 2015.\n↑ 3.0 3.1 3.2 "Ganges River" [गंगा नदी]. ब्रिटैनिका एन्साइक्लोपीडिया (एन्साइक्लोपीडिया ब्रिटैनिका ऑनलाइन लाइब्रेरी संस्क.). 2011. पहुँचतिथी 29 नवंबर 2015.\n↑ पेन, जेम्स आर. (2001). Rivers of the world:asocial, geographical, and environmental sourcebook [बिस्व के नदी सभ:एगो सामाजिक, भूगोलीय आ पर्यावरणीय सोर्सपुस्तक]. ABC-CLIO. प. 88. ISBN 978-1-57607-042-0. पहुँचतिथी 29 नवंबर 2015.\n↑ 5.0 5.1 सी आर कृष्णमूर्त्ति; गंगा परियोजना निदेशालय; भारत पर्यावरण रिसर्च समीति (1991). The Ganga,ascientific study [गंगा, एगो बैज्ञानिक अध्ययन]. नार्दर्न बुक सेंटर. प. 19. ISBN 978-81-7211-021-5. पहुँचतिथी 29 नवंबर 2015.\n↑ 6.0 6.1 6.2 गुप्ता, अविजित (2007). Large rivers: geomorphology and management [बड़ नदी सभ:भूआकृतिबिज्ञान आ मैनेजमेंट]. जॉन वाइली एंड संस. प. 347. ISBN 978-0-470-84987-3. पहुँचतिथी 29 नवंबर 2015.\n↑ जैन et al. 341. sfn error: no target: CITEREFजैनअग्रवालसिंह2007341 (help)\n↑ 8.0 8.1 8.2 Dhungel, Dwarika Nath; Pun, Santa B. (2009). The Nepal-India Water Relationship: Challenges [भारत-नेपाल जल संबंध:चुनौती सभ]. स्प्रिंजर. प. 215. ISBN 978-1-4020-8402-7. पहुँचतिथी 29 नवंबर 2015.\n↑ 9.0 9.1 9.2 चक्रबर्ती, दिलीप कुमार (2001). Archaeological geography of the Ganga Plain: the lower and the middle Ganga [गंगा मैदान के पुरातात्विक भूगोल: निचली आ बिचली गंगा]. ओरिएंट ब्लैकस्वान. पप. 126–127. ISBN 978-81-7824-016-9. पहुँचतिथी 30 नवंबर 2015.\n↑ 10.0 10.1 10.2 प्रणब कुमार परुआ (3 जनवरी 2010). The Ganga: water use in the Indian subcontinent [गंगा:भारतीय उपमहादीप में पानी के इस्तेमाल]. स्प्रिंजर. पप. 267–272. ISBN 978-90-481-3102-0. पहुँचतिथी 30 नवंबर 2015.\n↑ 11.0 11.1 11.2 11.3 Arnold, Guy (2000). World strategic highways. Taylor & Francis. पप. 223–227. ISBN 978-1-57958-098-8. पहुँचतिथी 26 अप्रैल 2011.\n↑ 12.0 12.1 Elhance, Arun P. (1999). Hydropolitics in the Third World: conflict and cooperation in international river basins. US Institute of Peace Press. पप. 156–158. ISBN 978-1-878379-91-7. पहुँचतिथी 24 अप्रैल 2011.\n↑ 13.0 13.1 मरयम वेबस्टर (1997). Merriam-Webster's geographical dictionary [मरयम वेबस्टर के भूगोलीय डिक्शनरी]. मरयम वेबस्टर. प. 412. ISBN 978-0-87779-546-9. पहुँचतिथी 30 नवंबर 2015.\n↑ 14.0 14.1 एल बरगा (25 मई 2006). Dams and Reservoirs, Societies and Environment in the 21st Century: Proceedings of the International Symposium on Dams in the Societies of the 21st Century, 22nd International Congress on Large Dams (ICOLD), Barcelona, Spain, 18 जून 2006 [बाँध आ जलाशय:21वीं सदी के बाँध आ समाज, बड़हन बाँध पर 22वीं इंटरनेशनल कांग्रेस (आइ सी ओ एल डी), बार्सीलोना, स्पेन]. टेलर एंड फ्रांसिस. प. 1304. ISBN 978-0-415-40423-5. पहुँचतिथी 30 नवंबर 2015.\n↑ 15.0 15.1 ऍम. मुनीरुल कादर मिर्ज़ा; Ema. मनीरुला कादर मिर्जा (2004). The Ganges water diversion: environmental effects and implications [गंगा के पानी के डायवर्जन: पर्यावरणीय प्रभाव आ परिणाम]. स्प्रिंजर. पप. 1–6. ISBN 978-1-4020-2479-5. पहुँचतिथी 30 नवंबर 2015.\n↑ So what? Ganga is Ganga- Research by Delhi geologists points to longer river that has been overlooked\n↑ Roger Revelle and V. Lakshminarayan (9 मई 1975). "The Ganges Water Machine". Science. 188 (4188): 611–616. doi:10.1126/science.188.4188.611.\n↑ Suvedī, Sūryaprasāda (2005). International watercourses law for the 21st century: the case of the river Ganges basin. Ashgate Publishing, Ltd. प. 61. ISBN 978-0-7546-4527-6. पहुँचतिथी 24 अप्रैल 2011.\n↑ Eric Servat; IAHS International Commission on Water Resources Systems (2002). FRIEND 2002: Regional Hydrology: Bridging the gap between research and practice. IAHS. प. 308. ISBN 978-1-901502-81-7. पहुँचतिथी 18 अप्रैल 2011.\n↑ "Mount Everest, China/Nepal". पहुँचतिथी 30 नवंबर 2015.\n↑ "Kāngchenjunga, India/Nepal". पहुँचतिथी 30 नवंबर 2015.\n↑ "Lhotse, China/Nepal". पहुँचतिथी 30 नवंबर 2015.\n↑ "Makalu, China/Nepal". पहुँचतिथी 30 नवंबर 2015.\n↑ "Cho Oyu, China/Nepal". पहुँचतिथी 30 नवंबर 2015.\n↑ "Dhaulāgiri, Nepal". पहुँचतिथी 30 नवंबर 2015.\n↑ "Manaslu, Nepal". पहुँचतिथी 30 नवंबर 2015.\n↑ "Annapūrna, Nepal". पहुँचतिथी 30 नवंबर 2015.\n↑ "Shishapangma, China". पहुँचतिथी 30 नवंबर 2015.\n↑ Jeremy Schmidt. Himalayan Passage: Seven Months in the High Country of Tibet, Nepal, China, India, and Pakistan. The Mountaineers Books. प. 217.\n↑ उद्धरण खराबी:Invalid <ref> tag; no text was provided for refs named MurtiNideśālaya1991\n↑ 31.0 31.1 31.2 Salman, Salman M. A.; Uprety, Kishor (2002). Conflict and cooperation on South Asia's international rivers:alegal perspective. World Bank Publications. पप. 136–137. ISBN 978-0-8213-5352-3. पहुँचतिथी2दिसंबर 2015. उद्धरण खराबी:Invalid <ref> tag; name "SalmanUprety2002" defined multiple times with different content\n↑ सलमान, ऍम ए; उप्रेती, किशोर (2002). Conflict and cooperation on South Asia's international rivers:alegal perspective [दक्खिनी एशिया के अंतरराष्ट्रीय नदिन पर बिबाद आ सहजोग:कानूनी दृष्टिकोण]. बिस्व बैंक प्रकाशन. प. 133. ISBN 978-0-8213-5352-3. पहुँचतिथी 30 नवंबर 2015.\n↑ उद्धरण खराबी:Invalid <ref> tag; no text was provided for refs named subcontinent\n↑ कैटलिंग, डेविड (1992). Rice in deep water [गहिरा पानी में चावल]. इंटरनेशनल चावल रिसर्च इंस्टीट्यूट. प. 175. ISBN 978-971-22-0005-2. पहुँचतिथी 30 नवंबर 2015.\n↑ "Brahmaputra River" [ब्रह्मपुत्र नदी]. ब्रिटैनिका एन्साइक्लोपीडिया (एन्साइक्लोपीडिया ब्रिटैनिका ऑनलाइन लाइब्रेरी संस्क.). 2011. पहुँचतिथी 30 नवंबर 2015.\n↑ मैकिंटोश, जेन (2008). The ancient Indus Valley: new perspectives. ABC-CLIO. पप. 99–101. ISBN 978-1-57607-907-2. पहुँचतिथी2दिसंबर 2015.\n↑ "Largest, Longest, Highest and Smallest In India". http://www.onlinegkguide.com. पहुँचतिथी2दिसंबर 2015. External link in |publisher= (मदद)\n↑ Romila Thapar (अक्टूबर 1971). "The Image of the Barbarian in Early India". Comparative Studies in Society and History. Cambridge University Press. 13 (4): 408–436. doi:10.1017/s0010417500006393. JSTOR 178208. The stabilizing of what were to be the Arya-lands and the mleccha-lands took some time. In the Rg Veda the geographical focus was the sapta-sindhu (the Indus valley and the Punjab) with Sarasvati as the sacred river, but withinafew centuries drya-varta is located in the Gariga-Yamfna Doab with the Ganges becoming the sacred river. (page 415)\n↑ आंद्रेई विंक (जुलाई 2002). "From the Mediterraneanto the Indian Ocean: Medieval History in Geographic Perspective". Comparative Studies in Society and History. 44 (3): 423. doi:10.1017/s001041750200021x.\n↑ W. W. Tarn (1923). "Alexander and the Ganges". The Journal of Hellenic Studies. 43 (2): 93–101. JSTOR 625798.\n↑ lower channel of the Bhagirathi\n↑ Salman, Salman M. A.; Uprety, Kishor (2002). Conflict and cooperation on South Asia's international rivers:alegal perspective. World Bank Publications. पप. 387–391. ISBN 978-0-8213-5352-3. पहुँचतिथी 27 अप्रैल 2011. Treaty Between the Government of the Republic of India and the Government of the People's Republic of Bangladesh on Sharing of the Ganga/Ganges Waters at Farakka.\n↑ 43.0 43.1 Eck 1982, p. 212 harv error: no target: CITEREFEck1982 (help)\n↑ 44.0 44.1 Lua error in Module:Footnotes at line 275: attempt to call field 'has_accept_as_written' (a nil value).\n↑ 45.0 45.1 45.2 45.3 45.4 Eck 1982, p. 214 harv error: no target: CITEREFEck1982 (help)\n↑ 46.0 46.1 46.2 Lua error in Module:Footnotes at line 275: attempt to call field 'has_accept_as_written' (a nil value).\n↑ 47.0 47.1 47.2 47.3 47.4 47.5 47.6 47.7 Eck 1998, p. 144 harv error: no target: CITEREFEck1998 (help)\n↑ "निकसी हरी के पद पंकज से, अरु संभु जटा में समाय रही है" - तुलसीदास।\n↑ 49.0 49.1 49.2 49.3 49.4 Lua error in Module:Footnotes at line 275: attempt to call field 'has_accept_as_written' (a nil value).\n↑ 50.0 50.1 50.2 Eck 1998, p. 145 harv error: no target: CITEREFEck1998 (help)\n↑ 51.0 51.1 51.2 Lua error in Module:Footnotes at line 275: attempt to call field 'has_accept_as_written' (a nil value).\n↑ 52.0 52.1 Lua error in Module:Footnotes at line 275: attempt to call field 'has_accept_as_written' (a nil value).\n↑ Quoted in: Eck 1982, p. 216 harv error: no target: CITEREFEck1982 (help)\n↑ (AFP) – 17 अगस्त 2009 (17 अगस्त 2009). "Global warming benefits to Tibet: Chinese official. Reported 18/Aug/2009". Google.com. ओरिजनल से 23 जनवरी 2010 के पुरालेखित. पहुँचतिथी 12 जनवरी 2015.\n↑ "See s. 10.6 of the WGII part of the report at" (PDF). पहुँचतिथी 28 November 2010.\n↑ The IPCC report is based onanon-peer reviewed work by the World Wildlife Federation. They, in turn, drew their information from an interview conducted by New Scientist with Dr. Hasnain, an Indian glaciologist, who admitted that the view was speculative. See:  and  On the IPCC statement withdrawing the finding, see: \n↑ "जून 2003 Newsletter". Clean Ganga. पहुँचतिथी 16 July 2010.\n↑ Salemme, Elisabeth (22 जनवरी 2007). "The World's Dirty Rivers". Time. पहुँचतिथी3मई 2010.\n↑ उद्धरण खराबी:Invalid <ref> tag; no text was provided for refs named cleanperish\n↑ 60.0 60.1 60.2 60.3 60.4 Abraham, Wolf-Rainer. "Review Article. Megacities as Sources for Pathogenic Bacteria in Rivers and Their Fate Downstream". International Journal of Microbiology. 2011: 1–13. doi:10.1155/2011/798292.\n↑ Akanksha Jain (23 अप्रैल 2014). "'Draw plan to check Ganga pollution by sugar mills'". The Hindu. पहुँचतिथी 24 अप्रैल 2014.\n↑ उद्धरण खराबी:Invalid <ref> tag; no text was provided for refs named bharati\n↑ Puttick, Elizabeth (2008), "Mother Ganges, India's Sacred River", मूल काम Emoto, Masaru (संपा.), The Healing Power of Water, Hay House Inc. Pp. 275, पप. 241–252, ISBN 1-4019-0877-2 Quote: "Sacred ritual is only one source of pollution. The main source of contamination is organic waste—sewage, trash, food, and human and animal remains. Aroundabillion liters of untreated raw sewage are dumped into the Ganges each day, along with massive amounts of agricultural chemicals (including DDT), industrial pollutants, and toxic chemical waste from the booming industries along the river. The level of pollution is now 10,000 percent higher than the government standard for safe river bathing (let alone drinking). One result of this situation is an increase in waterborne diseases, including cholera, hepatitis, typhoid, and amoebic dysentery. An estimated 80 percent of all health problems and one-third of deaths in India are attributable to waterborne illnesses. (page 247)"\n↑ 64.0 64.1 "India and pollution: Up to their necks in it", दि इकोनॉमिस्ट, 27 जुलाई 2008.\n↑ 65.0 65.1 "Ganga can bear no more abuse". दि टाइम्स ऑफ इंडिया. 18 जुलाई 2009.\n↑ HINDU FUNERALS, CREMATION AND VARANASI Archived 16 October 2013[Date mismatch]वेबैक मशीन पर .\n↑ "Miller-stone's Travel Blog: Varanasi: The Rich, The Poor, and The Afterlife". 14 दिसंबर 2010.\n↑ "How India's Success is Killing its Holy River." Jyoti Thottam. Time Magazine. 19 July 2010, pp. 12–17.\n↑ "How India's Success is Killing its Holy River." Jyoti Thottam. Time Magazine. 19 July 2010, p. 15.\n↑ 70.0 70.1 "Looting the Ganga shamelessly". दि ट्रिब्यून. 16 जून 2011.\n↑ Swami Nigamananda, fasting to save Ganga, dies एनडीटीवी; 14 जून 2011.\n↑ "Exposing the illegal mining in Haridwar". एनडीटीवी. 16 जून 2011.\n↑ "Jairam Ramesh tells Uttarakhand CM Nishank to stop illegal mining in Ganga". दि इकोनोमिक टाइम्स. 18 जून 2011.\nजैन, शरद कु॰; अग्रवाल, पुष्पेन्द्र कु॰; सिंह, विजय प्र॰ (2007). Hydrology and water resources of India [भारत के जलबिज्ञान आ जल संसाधन]. स्प्रिंजर. ISBN 978-1402051791. CS1 maint: ref=harv (link)\n"https://bh.wikipedia.org/w/index.php?title=गंगा&oldid=712192" से लिहल गइल\nLast edited on 23 मार्च 2022, at 20:28\nएह पन्ना पर आखिरी बेर संपादन 23 मार्च 2022 के 20:28 बजे भइल रहल।


June 2013 – Page2– टटका खबर\nमोटरसाइकिलहा गिरोह एक लाख रुपया लूटलसि\nबक्सर में हौव्वा बनल मोटरसाइकिलहा गिरोह मंगल का दिन दुपहरिया में स्टील चादर व्यापारी मुन्ना आलम से अस्सी हजार रुपया के नगदी समेत एक लाख रुपिया लूट लिहलसि, बाजार से रुपिया वसूली कर के लवटत मुन्ना आलम के कृष्णब्रह्मा थाना इलाका में टुड़ीगंज-चौगाई रोड पर ई लूट के वारदात भइल.\nबगहा में पुलिस फायरिंग में छह लोग मरल\nबगहा में सोमार का दिने खिसियाइल भीड़ पर पुलिस के गोली चलावे पड़ल जवना से नाहियो त छह जने के मरे के खबर बा. नौरंगिया थाना के दरदरी गाँव का लगे पुलिस फायरिंग के घटना भइल. पिछला १५ जून से लापता एगो नवही के लाश मिलला से खिसियाइल लोग एह मामिला के गिरफ्तार आरोपी के\nमहारानी दुर्गावती के बलिदान दिवस बलिया में मनावल गइल\nगोंड समाज के लोग महारानी दुर्गावती के ४५० वाँ बलिदान दिवस बलिया के जिला सहकारी बैंक का सभागार में मनावल. कार्यक्रम के मुख्य अतिथि रहलन पडरौना से आइल प्राचार्य डा॰ हीरालाल आ मुख्य वक्ता रहन छितेश्वर प्रसाद गोंड. समारोह में गोंड समाज के नयकी पीढ़ी के अपना बारे में जाने के गोहार लगावल गइल.\nचितबड़ागाँव टीसन पर दू जने के मौत\nसोमार का फजीरे चितबड़ागाँव टीसन पर एगो नवही मालगाड़ी से कटा गइल. हालांकि अनेसा जतावल जात बा कि ओकर गरदन कहीं अउर काट के मामिला अझुरावे ला रेल लाइन पर फेंक दिहल गइल होखी. मरे वाला के पहचान गाजीपुर के खलीपुर के भगीरथी तिवारी बतावल जात बा. सोमारे का दिने सद्भावना एक्सप्रेस से एगो बूढ़\nछपरा जिलापर्षद अध्यक्ष का खिलाफ अविश्वास प्रस्ताव\nछपरा जिला परिषद के अध्यक्ष का खिलाफ अविश्वास प्रस्ताव ले आवे के फैसला उपाध्यक्ष राजेन्द्र राय अपना समर्थक पार्षदन से राय मशविरा कइला के बाद लिहले बाड़ें. राजेन्द्र राय अबही हालही में उपाध्यक्ष चुनइलें आ सोमार का दिने ई उनकर पहिला बइठका रहल. तय भइल बा कि पहिला जुलाई के जिलाधिकारी के नोटिस दिहल जाई\nसंत कबीर के जयन्ती मनावल गइल\nकाल्हु संत कबीर के ६१४वीं जयंती पर अनेके जगहा कार्यक्रम भइल जवना में संत कबीर के जयंती मनावल गइल. वाराणसी के लहरतारा में सबेरे एगो रैली निकालल गइल आ कबीर चौरा पर एगो गोष्ठी के आयोजन भइल जवना में संत कबीर के व्यक्तित्व आ कृतित्व पर चरचा भइल. संत कबीर के निर्वाण स्थली मगहर में\nगोपालगज के मेहन्दिया गाँव में दर्जनो घर डूबल\nगंडक नदी में पानी बढ़ला का चलते गोपालगंज गाँव के मेहन्दिया गाँव में दर्जनो घर डूब गइल बाड़ी सँ. गाँव के अधिकतर लोग गाँव खाली कर के ऊँच जगहन पर चलि गइल बा.\nउत्तराखंड के बिपदा में यूपी दिहलसि पचीस करोड़\nउत्तराखंड में आइल बिपदा से निबटे खातिर यूपी सरकार पचीस करोड़ रुपिया सहायता में देबे के एलान कइले बिया. दोसरा तरफ अपने राज्य में बाढ़ के बिपदा से निबटे ला केन्द्र से एक हजार करोड़ रुपिया के सहायता माँगत बिया. हालांकि केन्द्र सरकार एह सहायता देबे से हाथ खड़ा कर लिहले बिया.\nबलिया के दतहाँ आ तिलापुर में कटान फेर शुरू\nबलिया जिला के दोआबा में दतिया आ तिलापुर के डेजर जोन में घाघरा के कटान फेर शुरू हो गइल बा. हर साल ई इलाका नदी के कटान से बरबाद होला आ प्रशासन के निर्देश दिहल गइल रहे कि १० जुलाई ले सगरी काम पूरा कर लिहल जाव. बाकिर काम पूरा भइल ना तबले नदी के\nपटना बनारस बस पलटला से दू जने के मौत\nपटना से बनारस जात एगो बस सोनबरसा चौकी के कड़सर गाँव का लगे बुध का सबेरे पलटी मार दिहलसि जवना से ओह पर सवार चार जने में से दू जने के मौत हो गइल. बतावल जात बा कि बस पर डेढ़ लाख रुपिया के सामान लादल रहुवे आ सवारियन खातिर जगहा ना बाचल रहुवे. बस\nडुमराँव के नया भोजपुर के एगो लइकी सीजीएम कोर्ट में याचिकला लगवलसि कि १७ जून का रात दू बजे मुहल्ला के दू गो लइका ओकरा घर में घुस के ओकरा संगे गलत काम कइलें. मामिला के सुनवाई कइला क बाद सीजीएम थाना के आदेश दिहलें कि एफआईआर दर्ज कर लिहल जाव. आरोप पिंकू यादव आ\nकांग्रेस का सहयोग से नीतीश बहुमत साबित कर देखवलें\nकाल्हु बिहार विधानसभा मे विश्वासमत पर जदयू के साथे चार गो कांग्रेसी, एगो भाकपाई, चार गो निर्दलीय के वोट संगे जदयू के ११७ गो वोट मिला के कुल १२६ गो वोट मिलल. विधानसभा अध्यक्ष जदयू से हईं बाकिर एह बहुमत का चलते उहाँ के वोट करे के जरूरते ना पड़ल. दोसरा तरफ वोट डाले से\nनीतीश का बढ़ावा पर जदयू के लोग भाजपा कार्यकर्तन पर हमला कइलें\nआजु के विश्वासघात दिवस मनावत भाजपा कार्यकर्ता लोगन से जदयू के लोगन के कई जगहा पर झड़प भइल जवन पटना में ई झड़प हिंसक हो गइल आ अनेके लोग घवाहिल हो गइल. जदयू के एगो नेता मुन्ना पटेल के गाड़ी से रायफल मिलल. ऊ रायफल ले के बंद समर्थकन के रोके निकलल रहलन. आजु सबेरे\nकाल्हु नीतीश कुमार विधानसभा में विश्वास मत लीहें. जदयू के कम से कम चार गो विधायकन के समर्थन चाहीं आ कांग्रेस के चारो विधायक गैर हाजिर रह के नीतीश के काम आसान करीहें. पिछला दिने मनमोहन सिहं नीतीश के सेकूलर बतावत बड़ाई कइलन बाकिर नीतीश खुलेआम अबहीं कांग्रेस के साथे नइखन लउकत चाहत. भाकपा जदयू


टटका खबर, बियफे, जेठ पूर्णिमा, 2078 विक्रमी – टटका खबर\nJun 24, 2021 चिराग पासवान, जम्मू कश्मीर, धारा 370, नरेन्द्र मोदी, पीएम मोदी, प्रियंका गाँधी, राहुल गाँधी, लोजपा, शेचर बाजार\nबतिआएब बाकिर हमरे कहल माने के होखी\nकिसानन के नाम पर फर्जी आन्दोलन चलावत नेतवन का तरह कश्मीर के गुपकारो नेतवन के कहना बा कि केन्द्र सरकार ओह लोग के कहल माने तबे बतियवला के कवनो मतलब बा. महबूबा मुफ्ती के कहना बा कि पाकिस्तानो से एह बारे में बतियावल जरुरी बा. आजु पीएम आवास पर होखे वाला बइठक में नरेन्द्र मोदी से कश्मीर मसला पर चरचा करे खातीर महबूबा मुफ्ती आ फारुक अब्दुल्ला अपना पुरनके स्टैण्ड पर टिकल रहे के बात कहले बाड़न. एह बइठक में पैंथर्स पार्टी के अध्यक्ष प्रो. भीम सिंह, अपनी पार्टी के चेयरमैन सैयद अल्ताफ बुखारी, पीपुल्स कांफ्रेंस के चेयरमैन सज्जाद गनी लोन, आ मुजफ्फर हुसैन बेग का अलावे भाजपा आ कांग्रेसो के शामिल होखे के खबर बा.\nएह बीच आतंकियन के कारस्तानी देखत सुरक्षा बलन के जम्मू कश्मीर मे हाई अलर्ट पर रहे के कहल गइल बा. आजु जम्मू कश्मीर में इंटरनेट सेवा के ठप राखल जा सकेला.\nकश्मीरी नेतवन का हँ में हँ मिलावत कांग्रेसो के कहना बा कि जम्मू कश्मीर में पुरनका हालत बहाल कर दीहल जाव. धारा 370 के फेरु लगा दीहल जाव आ जम्मू कश्मीर के राज्य बना दीहल जाव.\nबीसीसीआई टीम के हरावत न्यूजीलैंड बनल पहिलका विश्व चैंपियन\nआइसीसी वर्ल्ड टेस्ट चैंपियनशिप फाइनल में बीसीसीआई के टीम के बल्लेबाजन के नाकाम रहला का टलते न्यूजीलैंड के टीम शानदार जीत हासिल कइलसि. बीसीसीआई टीम रन के बड़हन स्कोर ना खड़ा कर सकल आ हार के फजीहत झेले के पड़ल. जीते खातीर न्यूजीलैंड के महज 139 रन बनावे के कहल जवन ऊ आसानी से दूइए गो विकेट गँवा के बना लिहलसि.\nएह हार के ठीकरा कप्तान विराट कोहली आ तेज गेंदबाज जसप्रीत बुमराह का मूड़ी पर फोड़ल जा रहल बा.\nराहुल आजु अदालत में हाजिर होखिहें\nओह घरी कांग्रेस के अध्यक्ष रहल राहुल गांधी 13 अप्रैल, 2019 का दिने कर्नाटक के कोलार में एगो चुनाव सभा में कहले रहलन कि सोचे के बाति बा कि सगरी चोरन के नाम मोदी कइसे होला. ऊ नीरव मोदी, ललित मोदी, आ नरेंद्र मोदी के नाम गिनावत ई बाति कहले रहुवन. राहुल के एह बयान पर गुजरात के सूरत के अदालत में मानहानि के मुकदमा शुरू कइल गइल रहे. अब ओह अदालत के आदेश पर आपन आखिरी बयान दर्ज करावे खातीर राहुल गांधी अदालत का सोझा हाजिर होखीहें.\nयूपी चुनाव में प्रियंका रहीहें कांग्रेस के चेहरा\nअगिला साल यूपी विधानसभा चुनाव में कांग्रेस के कमान सम्हरले ओकर महासचिव प्रियंका गाँधी होखीहें योगी का मुकाबले कांग्रेस के नेता के चेहरा. ई बाति कहत\nकांग्रेसी नेता सलमान खुर्शीद के कहना बा कि उहे राज्य में पार्टी के कैप्‍टन बाड़ी आ रहीहें. कहलन कि अबकी गठबन्हन का फेर में ना पड़ी कांग्रेस आ अकेलहीं भाजपा के मुकाबला करी.\nओने सपा अध्यक्ष अखिलेश यादव पहिलहीं कह चुकल बाड़न कि उनकर गोल कांग्रेस आ बसपा जइसन गोलन से गठबन्हन ना करी आ छोट छोट गोलन के अपना साथे मिला के लड़ी.\nबसपा सुप्रीमो मायावती सपा के हरवावे के एलान करत कहले बाड़ी कि एह काम ला ऊ भाजपो के साथ दे सकेली.\nएह तरह से देखीं त यूपी में भाजपा के बस भाजपे हरवा सकेले आ अन्दरखाने भाजपा में एही दिसाईं काम करे में कुछ लोग लागल बा.\nबिहार में सवा लाख शिक्षकन के बहाली\nबिहार सरकार एलान कइले बिया कि 15 अगस्त से पहिलहीं सवा लाख शिक्षकन के बहाली के काम पूरा करा लीहल जाई. एकरा खातीर होखे वाला काउंसिलिंग के कार्यक्रम जारी हो गइल बा.\nचिराग अब आशीर्वाद-संघर्ष यात्रा पर निकलिहें\nलोजपा में टूट फूट का बाद अपना चाचा पशुपति पारस के उनुकर औकात देखावे खातीर अपना समर्थकन के एकजुट करे के योजना बनवले बाड़ें. एह दिसाईँ ऊ पाँच जुलाई से बिहार में जनसमर्थन जुटावे ला ‘आशीर्वाद-संघर्ष यात्रा’ शुरु करीहें. जान जाईं कि5जुलाई राम विलास पासवान के जयंती के दिन हवे.\nमौका के फायदा उठावे का चाह में राजद नेता तेजस्वी यादव उनुका के अपना साथे आवे के बोलहटा भेजले बाड़न.\nशेयर बाजार में गिरावट लवटल\nपिछला चार दिन से देश के शेयर बाजार में गिरावट के रुख बन गइल बा. काल्हुओ बिकवाल भारी पड़लें आ लिवाल कोना खोजत रह गइलें. हाल तकले हर गिरावट पर लिवाली के दौर बदल के अब हर उछाल पर बिकवाली के दौर आ गइल बा. वइसे शेयर बाजार का चाल का बारे में दावा से कुछ ना कहल जा सके. रिटेल निवेशकन के बढ़त हिस्सेदारी से संस्थागत निवेशको हरान परेशान बाड़न. ओह लोग के लागत बा कि साल छह महीना में आपन हाथ जरा के ई लोग आपन जगहा धर ली. काल्हु सेंसेक्स 52306 पर आ निफ्टी 15687 पर बंद भइल.


एगो त्रिवेणी ईहवों बा – भोजपुरी साहित्य सरिता\nउत्तर-प्रदेश के कुशीनगर जिला मुख्यालय से लगभग नब्बे किलोमीटर उत्तर-पछिम के कोन में बा ई त्रिवेणी। पाहिले त गंडक नदी के भयावहता के पार कईल बड़ा कठिन रहल ह बाकि अब पनियाहावा के सामानांतर रेल-सड़क पुल बड़ा आसन क देहले बा। हमनी के पुल के सीना के रौंदत पडोसी देश नेपाल के सीमा छुए चल देहनी जा। ई गंडक नदी ह, जवना में शालिग्राम पत्थर मिलेला। सालिग्राम पत्थर यानि कि नारायण भगवान के प्रतिरूप। शायद एही से एह नदी के नारायणी भी कहल जाला। – – – – हमनी के पुल पर जीप रोक के ऊपर से ही गंडक के विराटता, सुन्दरता आ प्रवाह देखे लगनी जा। अब हमनी के गंडक के पार क गईनी जा। ओह गंडक के, जवान बरसात में अपना जवानी के उन्माद में सगरो बंधन तुरी देले। अपना ऊ भयंकर रूप में पता ना केतना ऊसर खेत, लहलहात फसल, झुमत-गावत पेड़-खूँट आ असीमित सभ्यता-सन्सकारन के ढोवे वाला गाँवन के लील जाले। एकरा आक्रामक खोह में अनगिनत जिव-जंतु, लईका-बुढ आ जवान बिला गईल होइहें। ऊसर माटी बालू के ढेर में बदल गइल। तब्बो न जाने एकरा कछार से का लगाव, का मोह बा की लोग मौत से भी लड़ के जिनगी के जीतिए लेला।\nनदियन के प्रति आस्था के कारन हमहूँ एगो सिक्का प्रवाहित क दिहनी। आस्था में आन्हर आदमी तर्क ना मानेला, नाहीं त इतना कुछ स्वाहा करे वाली गंडक के सिक्का का होई? – – – अबहीं एक-डेढ़े किलोमीटर आगे बढ़ल होकेब जा कि बिहार शुरू हो गईल। बिहार राज्य के पश्चमी चंपारण जिला! चंपारण शब्दे से भारतीय इतिहास के एगो अध्याय, बापू के नाम आ तस्वीर के ईयाद के साथ एह पवन धरती के गौरव के सामने सिर झुकावे के मन करेला। अब सामने बड़े अरण्य-देवता! आपन दिल खोलले पलक के चादर बिछवले ई महानुभाव साईत हमनिए के बाट जोहत रहले। एहिजा कबो खाली चंपा के अरण्य (वन) ही रहल होई, तब्बे त एह प्रान्त के नाम चंपारण परल होई। ई महोदय 840 वर्ग किलोमीटर में आपन पहचान बनवले बड़े। सखुआ आ सगवन के अधिकाई वाला ई वन-देव सिसो, सेमर, जामुन, खैरा, बेंत आदि के पेड़न के भी खज़ाना हवन। एह कानन के साथ अबहीं एक्के किलोमीटर ही चलल जाला कि दिल्ली-रक्सौल रेल-मार्ग के किनरवे मदनपुर माई के स्थान बा। ई बड़ा पवित्र शक्तिपीठ ह। मदनपुर माई अपना सब भक्तन के मनोकामना पुरावे ली। लागेला कि ओह वन-क्षेत्र की ओर से आवे वाला मेहमानन खातिर ई पहिला पुरस्कार ह। एहिजा आवे खातिर समनवे वाल्मीकि नगर रेलवे स्टेशन बा। हमनियो के माई के दर्शन कईनी जा। पूजा-पाठ क के चाय पिअनी जा आ वन-प्रान्त के भीतर चल पड़नी जा।\n– – – छोट-छोट गाँव! – – – उबड़-खाबड़ रास्ता! अपना दिनचर्या में मगन लोग! जंगल में चारा चाबत गायन के झुण्ड! राम्हात बछड़! कंचा और कबड्डी खेलत लइकन के जमात। मेमियात बकरी। बहारन आ कूड़ा के ढेर पर पहलवानी देखावत मुर्गा-मुर्गी। आइस-पाइस खेलत रसगर हवा। हम ओह लोगन के जीवन के दुरुहता से बड़ा उदास रहनी आ ऊ लोग अपना जीवन-लीला में मगन रहलें। हम ठावें-ठाव सावधानी आ जानकारी खातिर लागल बोर्ड देखनी- वाल्मीकि व्याघ्र योजना। हाय रे आदमी! आदमी के आदत अइसन बदलल कि एह वन्य-जीवन के रक्षा खातिर योजना चलावे के ज़रूरत पड़ गिल? – पता लागल कि ई 335.6 किलोमीटर में फइलल देश के 18वां आ बिहार के दूसरा परियोजना ह। एह परियोजना के शुरुआत 1990 में कईल गईल। ई उत्तर से रॉयल चितवन नेशनल पार्क (नेपाल) से आ पच्छिम में गंडक के जल-धार से घेराइल ह।\nहमनी के बड़ी देर ले बइठ के प्रकृति के एह रूप से चार आँख करत रहनी जा। अब हमनी के जीप विदेशी कहाए खातिर बेचैन हो गइल। भैंसालोटन बैराज हमनी के कब नेपाल पहुँचा दिहलस, पते न चलल। हमनी के इंडो-नेपाल सीमा पार क गइनी जा।4दिसम्बर 1959 के नेपाल के महारानी आ भारत सरकार द्वारा जल-वितरण खातिर भइल समझौता के फलस्वरूप एह भैंसालोटन बैराज के अस्तित्व सार्वजनिक यातायात के रूप में सामने आइल। एहिजा से मुख्य गंडक नहर, पूर्वी गंडक नहर आ पश्चिमी नेपाल नहर निकलेले। अब हमनी के त्रिवेणी में बानी जा। हिन्दू लोगन के धार्मिक स्थान! जवना के देखे खातिर हम बड़ा बेचैन रहनी। ई त्रिवेणी नेपाल के नवलपरासी जिला के एगो छोटहन बाज़ार ह। गंडक के किनारे चलत सड़क एकाध बेर नाचे से लागेले। गजब के दृश्य बा। दाहिने असीम जलराशि वाली गंडक के स्वरूप, बाएँ हेती-हेती झोपड़ीन में तारल मछरी आ बोतलबंद दारू के साथे भुजा-चिउड़ा के दुकान। दुकान के सुन्दरता के नाम पर दुकानदार के रूप में नेपाली औरत, लड़की आ पीछे हरिहरी से नहाइल पहाड़ी। ई ह त्रिवेणी! छोट बाज़ार। छोट-छोट मल्टी-परपज दुकान। एके गो दुकान में सबकुछ। चाय-पानी के ही दुकान में तारल मछरी आ बोतलबंद दारू के साथे भुला-चिउड़ा आ कोल्ड-ड्रींक। हमनी के सब संघतिया आपस में कवनो बांध ना बंधनी जा। सभे छक के आनंद उठावल। अब हमनी के ओहिजा गइनी जा, जहवाँ मेला लागेला। एहिजा नदी में उतरे खातिर सीढ़ी बनल बा। किनरवें छोट-बड़ कईगो मंदिर बनल बा आ ओहिजा घनहर छाया वाला एगो विशाल वट-वृक्ष भी बा। नदी में छोट-छोट नाव देखि के हमनी के दौड़ पड़नी जा। हमनी के नौका-विहार के खुब मज़ा लेहनी जा। ‘शैकत-शैय्या’ वाली ‘तनवंगी-गंगा’ में ना, कंठ ले भरल गंडक में।\nकुछ दूर आगे गइला पर गज-ग्राह के लड़ाई वाला ठाँव बा। श्रीमद्भागवत पुराण के अनुसार भगवान विष्णु के भक्त गज अऊर ग्राह के में एहिजा से युद्ध शुरू भइल रहे। – – – केतना रमणीय बा ई सुन्दरता के प्रदेश! गंडक से तरी पावत एह क्षेत्र के असीम रूप-राशि से जहवाँ हम आनंदित होत रहनी, ओहिजा चुप होखे लगनी। जैसे हमार शब्द मर गइल आ आवाज़ के लकवा मार दिहलस। – – – बुझइबे ना करे कि आह्लाद में पीड़ा के कौन काम बा? – – – बाकी बावरा मन माने तब त! ऊ त भटके लागल। – – ई क्षेत्र खाली अपना रुपवे में आकर्षण ना राखेला। – – इहे प्रांतर रत्नाकर के वाल्मीकि बना दिहलस। सीता मैया अपना जीवन के मातृत्व-काल के एहिजा बितवली। लव-कुश एही गंडक में नहइले होइहें। महाभारत के 20 वाँ अध्याय में भगवान श्री कृष्ण भी शायद एही गण्डकी-प्रदेश के वर्णन कइले बाड़े। सम्राट अशोक भी एह क्षेत्र के जानत रहलन। ‘नन्द-वंश’ के नंदनगढ़ एही तराई प्रदेश में बा। बापू अउर बा एह माटी क छू चुकल बा लोग। नेहरू जी के आँख एह सौन्दर्य के पी चुकल बिआ। इतना कुछ के बाद भी ई सुन्दरता ना जाने कवना अप्रत्यक्ष कारण से शैलानीयन के आकर्षित ना करेले? शैलानी लोग के एह सुन्नर रूप से डर काहें लागेला? – – – ई सवाल हमरा मन के मथ देला।\nत्रिवेणी में तीन अलग-अलग नदी – गंडक, पंचनद आ सोहना के मिलन होल। एमे गंडक चाहे गण्डकी चाहे नारायणी मुख्या नदी ह। इतने ना, एहिजा तीन गो राजनैतिक सीमा रेखा भी मिलेला। – एक ओर से नेपाल, दोसरा ओर से पश्चिमी चंपारण (बिहार) आ पछिम के ओर से जा त उत्तर-प्रदेश के महाराज गंज जिला के सीमा भी गरबहियाँ करेला। जंगल, नदी आ पहाड़ जइसन तीन गो प्राकृतिक रचना भी एहिजा लउके ला। एहिजा पुल, फूल आ कांड-मूल के भी आनंद मिलेला। एहिजा मन, मस्तिष्क आ तन के आराम मिलेला। ईहवाँ भौतिक रूप से सामान्य जीवन, राजनैतिक शिथिलता आ सामाजिक चुप्पी बा। चर्चा से दूर रहि के भी नैसर्गिक सुख के ई उदहारण उपेक्षा से आहत नइखे। बिहार सरकार सड़कन के जीर्णोद्धार करा रहल बिआ। उत्तर-प्रदेश भी ध्यान दिहल तेज़ क दिहले बा। गेस्ट-हाउस चमके लागल बा। सीमा सुरक्षा बल के मौजूदगी बढ़े लागल बा। लगता कि तीन सीमा रेखन के ई सौन्दर्य सबका दिल में उतरे खातिर बेचैन बा।\nभ्रमण के उत्कंठा जवन हमरा मन में रहत रहल ह, ईहवाँ आ के अउर बढ़ गइल। प्रकृति के चित्रकारी हमरा के अउर बुलाह्टा भेजे लागल। हम कतहूँ घूमे जानी, पहिलका नज़र में ओहिजा त्रिवेणीए जोहेनी। अब त हम बेर-बेर त्रिवेणी जाए लागल बानी। जबे मौका मिलेला, जा के छू लेनी। पूछेनी, – ‘त्रिवेणी, अब का हाल बा?’\nजैसे ममता भरल हाथ हमरा माथा पर फेरत त्रिवेणी कहेली, -‘ ऐसहीं आवत र ह, त हमार हाल अच्छा त होइए जाई।’\nत्रिवेणी के सुन्दरता पर अब अक्सर सोचेनी कि जब प्रकृतीए में जिअत आदमी अपना रूप-प्रदर्शन खातिर इतना उत्कंठित रहेला, तब प्रकृति कहें ना रहे? – – – – नदी किनारे घूमत-घूमत हमनियों के पत्थरन के भीड़ में एकाध गो शालिग्राम पत्थर पाइए गइनी जा। हम त कुछ अउरियो सुन्नर आकृति वाला पत्थर अपना बेग में ध लिहनी। मन त सौन्दर्य से अघाइल आ परिस्थिति से व्यथित रहे। हमनी के जीतलो रहनी जा आ हारलो रहनी जा। भगवान भाष्कर के टहक कम होत-होत हमनी के जीप घर की ओर दौड़ परल।


April 2013 – Page2– टटका खबर\nबलिया के अपहरण कांड घर से भगला के निकलल\nबिल्थरा रोड से एगो लइकी के अपहरण के खबर बाद में झूठ निकलल. सोमार के साँझ लइकी के माई थाना में केस दर्ज करवली कि उनुका लइकी के कुछ लोग बोलेरो से ले भागल बा. लइकी पार्लर में काम सीखेले आ ओहिजे से लवटत रहल जब ओकर अपहरण कर लिहल गइल. रात में लइकी फोन\nडुमरांव जिला के कृष्णाब्रह्म थाना इलाका के अरियांव गाँव में मंगल का दिने एगो नवही के लाश मरही बधार पोखरा का लगे मिलल. मरल नवही पहचान अमथुआँ के पप्पू सिंह का रूप में भइल बा. बतावल जात बा कि मरे वाला नवही खुदहु अपराधी सुभाव के रहुवे आ कई मामिला में ओकर नाम शामिल बा\nबक्सर में नच ले मेरे यार\nबक्सर के संस्कृति मंच अगिला २ जून के बक्सर में मिस्टर एंड मिस बक्सर प्रतियोगिता आ नच ले मेरे यार प्रतियोगिता आयोजित करी. एह प्रतियोगिता से इलाकाई प्रतिभा के खोज निकाल के ओकरा के बड़हन मंच पर आवे के मौका दिहल जाई.\nबलिया गैंग रेप के चारो आरोपी पकड़इले\nबलिया जिला के मैरीटार में अतवार के रात चार गो लड़िका गाँवे के लइकी का साथे गैंगरेप कइले. लइकी अपना माई के बोलावे जात रहुवे जब चारो ओकरा के जबरिया अपना गाड़ी में चढ़ा लिहले आ बारी बारी से ओकरा से रेप कइले. मंगल का फजीरे पुलिस चारो आरोपियन के गाँवे से पकड़ लिहलसि. एह\nबिहार आ यूपी में मनरेगा में गड़बड़झाला\nकेन्द्रीय ग्रामीण विकास मंत्री जयराम रमेश कहले बाड़न कि मनरेगा में खामी निकाले वाला कैग से उनुका कवनो शिकायत नइखे काहे कि कैग के कामे होला गड़बड़ी खोजल आ ओकरा के सामने ले आवल. आ इहो साँच बा कि अनेके राज्यन में, खास कर के बिहार, यूपी आ ओडिशा में, एह योजना के फंड के\nडुमरांव कृषि विश्वविद्यालय के नाम बाबू कुँअर सिंह पर\nजदयू का ओर से आयोजित बाबू कुँअर सिंह विजयोत्सव समारोह में बोलत मुख्यमंत्री नीतीश कुमार एलान कइलन कि डुमराँव कृषि विश्वविद्यालय के नाम बाबू कुँअर सिंह का नाम पर राखल जाई. एही भाषण का दौरान नीतीश कुमार कहलन कि बिहार के विशेष राज्य के दर्जा दिआवे ला तमाम बिहारियन के एकजुट होखे के पड़ी एह\nविधान परिषद के तीन गो सदस्यन, रामाश्रय प्रसाद सिंह, रामचंद्र प्रसाद, आ बादशाह प्रसाद आजाद, के निधन से खाली भइल सीटन खातिर उपचुनाव करावे के अधिसूचना आजु मंगल का दिने जारी कर दिहल गइल. एह उपचुनाव खातिर २९ अप्रेल ले परचा दाखिल करे के बा. दाखिल परचन के जाँच ३० अप्रेल के कइल जाई आ\nसंकटमोचन मंदिर में संगीत समारोह\nवाराणसी के संकटमोचन मंदिर में २९ अप्रेल से ३ मई ले पाँच दिन तक एगो संगीत समारोह होखी जवना में अनेके मशहूर संगीतकारन समेत चालीस गो कलाकार शामिल होखीहें. हर साल होखे वाला एह समारोह के मंदिर परिसर में मनावल जाला.\nआजु बाबू कुंअर सिंह के विजयोत्सव\nआजादी के लड़ाई के महान सेनानी बाबू कुंअर सिंह के विजयोत्सव आजु बिहार आ यूपी में धूमधाम से मनावल जात बा. साल सत्तावन के गदर के दौरान दानापुर के तीन गो देसी पलटन बगावत कर दिहले रहीं सँ बाकिर नेतृत्व के लटकल मामिला सलटावे खातिर जगदीशपुर के बाबू कुँअर सिंह से निहोरा कइल गइल. अस्सी\nसहारा श्री सुब्रत राय के सुप्रीम कोर्ट फटकरलसि\nनिवेशकन के पइसा ना लवटावे का मामिला में सहारा ग्रुप के शुरू करे वाला सहारा प्रमुख सुब्रत राय के काल्हु सुप्रीम कोर्ट निकहा फटकार लगवलसि. कहलसि के जवाब एक हफ्ता का भीतर जमा करवा देस. सहारा ग्रुप से निवेशकन के बारे में जानकारी देबे के बा. सहारा ग्रुप के दू गो कंपनियन के संपती आ\nअपराधी संजय दत्त के एगो दोसरा मामिला में जमानत मिलल\nफिलिम अभिनेता आ नाजायज असलहा राखे खातिर सु्प्रीमो कोर्ट से पाँच साल के सजा सुन चुकल संजय दत्त के एगो दोसर मामिला में मुंबई के एगो अदालत से जमानत मिल गइल. फिलिम निर्माता शकील नूरानी के धमकावे का मामिला में सुनवाई का दिने हाजिर ना होखला का चलते संजय दत्त का खिलाफ वारंट जारी हो\nतिसरका मोर्चा बनावे का फिराक में जयललिता से भेंट कइले अखिलेश\nयूपी के मुख्यमंत्ती देश में राजनीतिक गोलन के तिसरका मोर्चा बनावे का फिराक में सोमार का दिने चेन्नई जा के तमिलनाडु के मुख्यमंत्री जयललिता से आध घंटा ले बतियवलें. बातचीत से का निकलल से त अबही सामने नइखे आइल बाकिर अखिलेश कहलन कि कांग्रेस आ भाजपा दुनु फेल हो गइल बाड़ी सँ आ अब एह\nचारा घोटाला के एगो मामिला में लालू प्रसाद के खिलाफ गवाही\nलालू राज में भइल बिहार के चारा घोटाला के एगो मामिला में राँची के एगो अदालत में बिहार के तब मुख्यमत्री रहल लालू प्रसाद के खिलाफ गवाही शुरू हो गइल बा. एकरा से पहिले २८ जनवरी से ३० जनवरी ले लालू प्रसाद के गवाही भइल रहुवे. तब से एह मामिला के कार्यवाही लगातार चालू बा.\nचेतक प्रतियोगिता में डोमन राय के घोड़ा जीतल\nबलिया के कपुरी गाँव में माँ कपिलेश्वरी भवानी के मंदिर रामनवमी का मौका पर चेतक प्रतियोगिता के आयोजन भइल रहे जवना में बिहार के समस्तीपुर के डोमन राय मुखिया के घोड़ा पहिलका जगहा पर रहल. दुसरका जगहा पर देवरिया के रामायण यादव के घोड़ा आ तिसरका जगहा महथापार के कैलाश सिंह के घोड़ा रहल. जीते\nबरखा का चलते थावे महोत्सव फीका पड़ गइल\nथावे महोत्सव के दुसरका दिने अतवार के रुक रुक के होखत बरखा का चलते सगरी इन्तजाम धइल रह गइल आ ओतना लोग ना चहुँप पावल जतना खातिर इन्तजाम रहुवे. अगल बगल के लोग आ कुछ चारपहिया सवार जरूर चहुपले. कवनो महोत्सव में शामिल होखे पहिला बेर बिहार आइल अनुराधा पौडवाल अपना भजन से दुसरका दिन\n३४ गो अउरी शहरन में नगरपालिका गठित होखी\nबिहार के ३४ गो अउरी शहरन में नगरपालिका गठन के मंजुरी मिल गइल बा. अबहीं राज्य में १४३ गो नगरपालिका बाड़ी सँ आ एह नयका शहरन के जुड़ गइला से १७६ गो नगरपालिका हो जाई बिहार में. जवना शहरन में नगरपालिका गठन के प्रस्ताव बा ओहमें पश्चिमी चंपारण के वाल्मीकिनगर आ सिकटा, पूर्वी चंपारण के\nछहजने के उमिर कैद के सजा मिलल\nराजू सिंह उर्फ चुन्नू सिहं के हत्या का मामिला में बक्सर के एडीजे अदालत छह गो अपराधियन के उमिर कैद के सजा सुना दिहलसि. एह लोग पर पाँच पाँच हजार रुपिया के जुरमानो लगावल गइल बा. जुर्माना ना दिहला पर एक साल अउरी सजा भुगते पड़ी. साल २००४ में दीवान के बड़का गाँव के राजू\nग्राम प्रधान के गोली मार के हत्या\nभदोही के नई बाजार इलाका के रैमलपुर गाँव के प्रधान अच्छेलाल मौर्य के शुक का दिने कुछ अपराधी गोली मार के हत्या कर दिहलें. बतावल जात बा कि उनका संगही मोटरसाइकिल पर ग्राम रोजगार सेवक प्रमोद कुमार मौर्यो सवार रहले. प्रधान के लाश शनिचर का दिने सुरइन इलाका सड़क किनारे मिलल. पुलिस अब प्रमोद कुमार\nकुंअर सिंह जयंती के तइयारी\nवीर कुंअर सिंह के जयंती का मौका पर परसो तेइस अप्रेल के पटना के एसकेमेमोरियाल हॉल में विजयोत्सव मनावल जाई.समारोह के आयोजन वीर बांकुरा बाबू वीर कुंअर सेवा समिति करत बिया आ उद्घाटन करीहें मुख्यमंत्री नीतीश कुमार. एह समारोह में राज्य भर के लोग शामिल होखी जवना खातिर समिति जोर शोर से तइयारी करे में\nबाप के हत्या करे का आरोप में बेटा गिरफ्तार\nदस दिन पहिले पश्चिम चंपारण जिला के नौतन इलाका में पैक्स अध्यक्ष मधुरेन्द्र पाण्डेय के हत्या के आरोप में पुलिस उनुके बेटा के गिरफ्तार कर लिहलसि.


Download द रियल पोलीसवाला -The Real Policewala | २०२० साउथ इंडियन हिंदी डब्ड़ फ़ुल एचडी ट्रेलर | साईं कुमार Video MP4 3GP & MP3 2020\nद रियल पोलीसवाला -The Real Policewala | २०२० साउथ इंडियन हिंदी डब्ड़ फ़ुल एचडी ट्रेलर | साईं कुमार Video MP4 & MP3\n"यह बॉलीवुड हिंदी एक्शन मूवी देखें - द रियल पोलीसवाला (सुपर-हिट दक्षिण फिल्म से डब किया गया) निर्देशक :- ओम साईप्रकाश निर्माता :- सादिक़ुल्ला आज़ाद संगीत निर्देशक: -जे जी कृष्णाएक ईमानदार, सख्त, अच्छा-अच्छा पुलिस वाला वसंतनगर पुलिस स्टेशन में प्रवेश करता है। उन्हें एक ऐसे व्यक्ति के रूप में देखा जाता है जो बेहतर के लिए बदलाव ला सकता है। फिल्म एक दिलचस्प मामले से निपटती है जो उसे पेशेवर रूप से चुनौती देती है।ओम साईं प्रकाश अपने आंसुओं से भरपूर मनोरंजन के लिए जाने जाते हैं, जबकि साईकुमार अपनी माचिस की लड़ी वाली फिल्मों के लिए जाने जाते हैं। फिल्म में दो शैलियों का समामेलन दिखाई देता है। दुर्भाग्य से, यह इतना स्मार्ट साबित नहीं होता है कि कहानी के रूप में वे सुनाते हैं कि वे कम से कम एक दशक पुराने हैं और यदि नहीं तो कम से कम कहने के लिए पुराना लगता है।फिल्म में एक व्यावसायिक फिल्म के सभी स्टेपल हैं जो 90 के दशक और 2000 के दशक के शुरुआती दिनों में सुनाई गई थी, लेकिन दुख की बात है कि यह सार नहीं लेता है, लेकिन उन तत्वों के अवशेषों के साथ ऐसा करता है। इसमें कोई खराबी नहीं है, लेकिन समाज में सभी बुराइयों को देखने को मिलता है। उपचार और कथा समस्याओं के एक गंभीर प्रतिबिंब के बजाय अनजाने हंसी के लिए बनाता है।एक दुख की बात है कि सैकुमार जैसे अभिनेता को एक भूमिका में दिखाया गया है जो उसे एक कैरिकेचर में कम करता है। हां, हम सभी को अग्नि IPS से प्यार था, लेकिन वह बहुत पहले से था और हम उसे रंगीतरंगा में निभाए जाने वाले किरदार में देखना पसंद करेंगे।"Subscribe to our channel and stay up to date on our latest Updates!Subscribe : - https://goo.gl/ENA5h2Hindi Films isaOne Stop Destination for all the Blockbuster South Dubbed Hindi Full Movies. We give you 24 hrs Non Stop action entertainment set the best for you.Hindi Films 2017isaOfficial Youtube Channel. Here you’ll be updated with some of the best Hindi Entertainment Movies in [HD].ONE STOP SHOP for the Best Hindi Action Movies, Drama , Comedy , Romance , Horror Movies ,Upcoming Bollywood Films, South Dubbed, New Released Hindi Movies, Hollywood Dubbed Movies andahost of other Action Dubbed Movies for you to entertain 24 hours. Now Watch Premiere of New South Dubbed Hindi Movies & Best of Bollywood Moviesawhole spectrum of songs, trailers from South Indian dubbed movies in Hindi have been put up dedicated for viewers from all over the World.\nद रियल पोलीसवाला -The Real Policewala | २०२० साउथ इंडियन हिंदी डब्ड़ फ़ुल एचडी ट्रेलर | साईं कुमार - Hindi Dubbed Movie $0 123456789 www.mixzote.com\n4.5 stars - "Download DJ Mix Hindu Movie & Music Video MP4 Audio MP3" Mix Zote Listen, Share & Download द रियल पोलीसवाला -The Real Policewala | २०२० साउथ इंडियन हिंदी डब्ड़ फ़ुल एचडी ट्रेलर | साईं कुमार\nBhanwarey  | Movie In Part 1 | Shaurya Singh | Karhan Dev | Priyanka Shukla | Latest Movie\nPadikathavan Tamil Full Movie HD | Sivaji Ganesan | Rajinikanth | Ilayaraja | Star Movies


सत्य नारायण मिश्र ‘सत्तन’ जी की छठवीं पुण्यतिथि – Sarvbhasha Trust\nसत्य नारायण मिश्र ‘सत्तन’ जी के चित्र पर पुष्प अर्पित करते प्रो रामदेव शुक्ल\nगोरखपुर। “भोजपुरी में ऊ ताकत बा कि खाली रचना के बल पर एके स्थापित कइल जा सकत बा। दुनिया के 18 देसन में भोजपुरी ओइसे बोलल जाला जइसे आपन भासा होखे। संसार में यह समय जेतना लोग भोजपुरी बोले वाला बाटें ओतना हिंदी के नईखें। ई भोजपुरी ‘सत्तन जी’ से आ उनके रचना से सीखल जा सकत बा। लिखवइयन के जवन अपने गांँव गिराव में होत बा ऊहे लिखे के पड़ी। एह क्षेत्र में सत्तन जी अइसन अकेल आदमी रहलें जवन भोजपुरी में खाली लिखत नाइ रहलें बल्कि भोजपुरी के विकसित कइले के कार करत रहलें। ई रचना कईले से ढेर कठिन कार होला।” उक्त बातें स्वर्गीय सत्य नारायण मिश्र ‘सत्तन’ जी के छठवीं पुण्यतिथि पर उनके आवास पर, खरैया पोखरा, बसारतपुर, गोरखपुर में ‘भोजपुरी संगम’ द्वारा आयोजित विशेष ‘बइठकी’ में वरिष्ठ साहित्यकार प्रो. रामदेव शुक्ल ने कही।\nकार्यक्रम में शिरकत कर रहे श्रीधर मिश्र ने कहा “सत्तन जी भोजपुरी खातिर समर्पित व्यक्ति रहलें, सबसे हरदम भोजपुरी लिखे कऽ निहोरा करत रहें आ भोजपुरी से सबके जोड़ले क कोसिस करें। उनसे भोजपुरी के अबहिन ढेर साहित्य मिले के रहल बाकिर उनके चलि गइले से एह क्षेत्र के भोजपुरी के अभिभावक हेरा गइल। ऊ सबसे आत्मीय संबंध रखत रहलें।”\nअध्यक्षता कर रहे सत्तन जी से मित्रवत संबंध रखने वाले बुद्धदेव शुक्ल ने सत्तन जी को भोजपुरी के लिए आजीवन संघर्षरत व्यक्ति बताते हुए कहा कि उन्होंने शहर में रहने के बावजूद अपने गांँव-गिरांँव की भाषा व संस्कृति से अपने को कभी दूर नहीं किया। कभी यदि भोजपुरी का साहित्य लिखा जाएगा तो सत्तन जी का नाम जरूर लिया जाएगा। उनके साहित्य से जुड़े कार्यों को आगे बढ़ाना ही उन्हें सच्ची श्रद्धांजलि होगी।\nगोष्ठी में अपना विचार रखते सुधी साहित्यकार\nइस अवसर पर अनेक लोगों ने सत्तन जी एवं उनके जीवन से जुड़े संस्मरण सुना कर उन्हें याद किया। कार्यक्रम की शुरुआत उनके पुत्र डॉ.विनीत मिश्र एवं कुमार अभिनीत के द्वारा उनकी रचनाओं के सस्वर पाठ से हुई। इनके अलावा सुधीर श्रीवास्तव ‘नीरज’, डॉ. अजय ‘अंजान’, ओमप्रकाश पांडेय ‘आचार्य’, अरविंद ‘अकेला’ एवं अवधेश शर्मा ‘नंद’ ने भी अपनी रचनाओं से सत्तन जी को याद किया। संचालन वरिष्ठ साहित्यकार चंदेश्वर ‘परवाना’ ने किया। कार्यक्रम में धर्मेंद्र त्रिपाठी, रवीन्द्र मोहन त्रिपाठी, इं. राजेश्वर सिंह, प्रो.टी.एन पांडेय, कुंदन लाल निगम आदि अनेक लोगों की उपस्थिति रही।\nभोजपुरी के अनन्य सेवक सत्य नारायण मिश्र ‘सत्तन’ जी को सर्वभाषा ट्रस्ट परिवार की और से विनम्र श्रद्धांजलि।


हाली – हाली उग ये अदितमल – भोजपुरी साहित्य सरिता\nहाली - हाली उग ये अदितमल\nघरे-घर खुशियां मनाव,दीया खुशी के जलाव\nअँधेर पुर नगरी....!\nहाली – हाली उग ये अदितमल\nNovember 10, 2021 bss\nभारत के धरती तीज आ त्योहारन के धरती ह । इहवाँ हर मौसम मे कवनों ना कवनों त्योहार पड़बे करेला । देवारी के बीतते आउर भाई दूज के बाद सगरो छठ परब के तैयारी चले लगेला । छठ बरत भगवान सूर्य के समर्पित एगो अइसन बरत ह जवन शुद्धता , स्वछता आउर पवित्रता के संगे मनावल जाला । जइसे–जइसे छठ बरत के दिन नीयरे आवेला , जेहर देखीं, ओहरे छठ के तइयारी शुरू होत दिखाई देवे लगेला । छठ के बाति के साथे अपने सभ्यता-संस्कारन के झलक उभरे लागेले , सभे कुछ अपनत्व से भरल पूरल देखाए लगेला । भोजपुरिया संस्कृति में देवी-देवता के संगे प्रकृति पूजा-उपासना के ढेर महातिम दियाला। ओही में सूर्योपासना खातिर छठ के परब मनावल जाला। छठ व्रत षष्ठी तिथि के होला एही से एकर नाम छठ पड़ गइल। कातिक अँजोर के छठी पर मनावे जाए वाला छठ के ढेर महातिम ह। एकर बरनन भविष्य पुराण मे मिलेला। ई बरत आदिकाल से घर – परिवार के सुख-समृद्धि के खातिर मनावल जाला । एह परब के मरद-मेहरारू सभे संगही मनावे ला लो।\nएगो पौराणिक कथा ह कि लंका विजय के बाद भगवान राम आउर माता सीता एह बरत के विधि विधान से कइले । छठ बरत के संबंध मे एगो इहो कहनी ह कि पांडव लोग जब जुवा मे आपन राज पाठ हार गइने , त द्रौपती छठ के बरत कइनी आउर उनुकर मनोकामना पूरन भइल । एगो लोक कथा इहो हवे कि राजा प्रियब्रत आ रानी मालिनी संतान हीन रहले । पुत्र खाति कश्यप ऋषि से जग करवने , बाकि मुवल लइका के जनम भइल । ई सुनके राजा बहुत दुखी भइलें आ आत्महत्या करे क मन बना लीहलें । जइसे उ आत्महत्या करे चललें , त छठी माई परगट होके कहलीं , “ हम देवी छठी हईं आ सभके पुत्र के सौभाग्य देहीलें” । राजा आउर रानी कातिक अँजोर के छठी माई के बरत कइने आउर उनके घरे लइका के जनम भइल ।\nवइसे त वैदिक परंपरा के कूल्हे बरत त्योहार के वैज्ञानिक कारण ह , त छठों के बा । ओह घरी सुरूज़ भगवान के जवन पराबैगनी किरन धरती पर पड़ेले उ धरती के सभे जीव जंत आ मनई खाति ढेर लाभकारी होले । कार्तिक शुक्ल के छठी के दिने मनावल जाये वाला छठ पवित्र परब हऽ। पहिले ई व्रत के मेहरारू लोग करत रहे , बाकि अब त अदमी लोग संगे करे लागल बाड़न । एकरा के बेटा ला करे जाये वाला परब कहल जाला । समय के संगे लइका आ लइकी मे अंतर ना रह गइल बा आ आजु के समय मे तनाव से जूझत मनई खाति ओकरे तनाव से मुक्ति के बरत कहल जाव त अतिशयोक्ति ना होई ।\nछठ पूजा के शुरुवात कार्तिक शुक्ल चतुर्थी के ‘नहाय-खाय’ से, जब व्रती घर के सफाई कइला के बाद कद्दू, रहिला क दाल आउर भात खाय के जमीन पर सुतेलन । इहवें से व्रत के शुरुआत होला । अगले दिन ‘लोहंडा’ आउर ‘खरना’ पर सांझी के बेरा में गुड़ के संगे साठी के चाउर के खीर बनाके केरा के पत्ता में ओकर भोग लगावल जाला । षष्ठी के सबेरहीं से डूबत सूरूज़ के अरघ देवे के तइयारी शुरू हो जाला । अरघ में मौसमी तरकारी आउर फल के बांस के सूप भा मिट्टी के ढक्कन में सजावल जाला । व्रती एही सजल सुपली के लेके पश्चिम दिशा में पानी में खड़े होके सूर्य के नमन करेलन । ई एगो अइसन परब ह , जवने मे अस्त हो रहल सूरूज़ के पूजा कइल जाला । सूर्य के अस्त होखला के बादे व्रतधारी घरे लौटेलन ।\nलोक जीवन सहजता के जीवन होला । एह सहजता में अपनत्व आ प्रेम के लमहर धार दिखाई देवेला । व्रत-त्योहारन के बेरा जवन गीत गवाला ओहू में लोक-जीवन के आषीश, प्रेम, अपनत्व, सहयोग, समरसता दिखाई पड़ेला । एही बदे छठ के सामाजिक समरसता के बरत कहल जाला । साँचो मे छठ के कारने बैर भाव मरि जाला आ नेह उपजि जाला। एह परब पर ई लोकगीत जरूर गावल जाले –\nबहँगी लचकत जाय ।\nबाट जे पूछेला बटोहि सर\nई बहँगी केकरा घरे जाय ?\nभगवान सूर्य के बरत भा छठी माई के बरत भा सूर्य षष्ठी के बरत के नाँव से परसिद्ध ई परब लोक उत्सव बेसी ह । एह बरत के विधि –विधान आउर ओकरे संगे गावे जाये वाला लोकगीतन के रंगत आ उमंग अलगे रहेला । सुरूज़ भगवान से अपने दशा के बतावत मेहरारू लोग जब ई गावेलीं सुने वालन के आँखि से लोर रुकबे ना करेला —\nछठ के गीतन में लइका के बात कवनों न कवनों रूप मे आइये जाला । देखीं गंगा माई से जुडल एगो गीत –\nगंगा माई के झिलमिल पनिया\nनइया खेवेला मल्लाह,\nताही नइया आवेले कवन पूत\nएहो कवना देई के साथ।\nगोदिया में आवेलें कवन ललना\nएहो छठी मइया के घाट।।\nछठ पुजा मे परसाद खाति केरा, नेबुवा , दही, सेब ,सिंघाड़ा, उंख, हरदी, आदी, चिउरा, सूरन, कोंहड़ा के परयोग होला जवन प्रकृति के अँचरा से मिलेला, एही से एह परब के प्रकृति पूजा के परब कहल जाला । ई बरत सामूहिक समरसता के बरत ह, जवने मे हित नात से लेके अड़ोसी – पड़ोसी तक ब्यवस्था बनवावे मे बराबर शरीक होलें । एकर मतलब त इहे ह सभे केहु चाहे उ बरत करत होखे भा न करत होखे । कहीं कहीं कुछ लोग अइसनो भेंटाला जे बरत कवनों कारन से ना क पावेला बाकि कवनों बरती के बरत मे सहजोग जरूर देवेला –\nभोजपुरिया लोक जीवन मे छल कपट कमे मिलेला । जइसे इहवाँ के लोग मन से निश्छल होलें ओइसही इहाँ के धरती से किसिम किसिम के फल–फूल उपजावेले । कवनो गाँव में चलऽ जाईं, हर जगह लौकी, कोंहड़ा, नेनुवा , सरपुतिया भा नेबूआ, केरा, हरदी, सूरन लउकबे करी । तबे न ई ढेर गावलों जाला–\nधरम जाति के भेद भुलाके हित-मीत, गाँव-घर-समाज छठ पूजा मे समान रूप से सामिल होखेला । बरती सभे दोसरों के बरत करे खाति एकर महातिम बताके उसकावेला। देखीं न –\nमहादेव के लगावल फूलवरिया\nसुति गइली अँचरा बिछाय।\nई कहलों गइल बा कि मेहरारू लो के भरल-पूरल स्वरूप माई बनले मे होला । मेहरारू लोग भोजपुरिया समाज मे कर्मठता आउर त्याग के मूर्ति ह लो । ओह लोगिन के परान उनके संतति मे बसेला । ओकरा के पावे खाति कुछों करे खाति हरमेसा तइयार रहेला लो । पूत खाति त लालायित रहेला लो बाकि बेटी दमाद के बातों ना भुलाला । देखीं तनि-\nरूनुकी झुनुकी बेटी मांगीला , पढ़ल पंडितवा दमाद\nहे छठी मइया ——\nछठ मे भोजपुरिया संस्कृति आ संस्कार क असली रूप उभर के आवेला । सोरह सृंगार, सोलहो कला भा पूर्णता के प्रतीक सोरह आना के झलक सांचो मे देखे आ समझे के होखे त अपना के एक बेरी एकरा मे समाहित होके समझीं । फेर रउवों ई क़हत न अघाब कि – छठ सांस्कृतिक संपन्नता, पावनता आ वैभव के व्रत हऽ।\nआलेखछठ बरत, तनुजा द्विवेदी, सामाजिक समरसता के बरत, सूर्य सष्ठी ब्रत


देखीहऽ मामिला अझुरा जनि जाव…. – Anjoria\nOct 22, 2010 अयोध्या, रामजन्मभूमि, सेकूलर घात प्रतिघात\nश्री रामजन्मभूमि मंदिर- बाबरी मस्जिद विवाद सुलह समझौते से सलटावे के कोशिश संत लोग खारिज कर दिहलसि आ मँगले बा लोग कि पूरा विवादित जमीनवे रामलला के हऽ आ एकरा के रामलला के सँउप दिहल जाव. संतन के कहनाम बा कि एह माँग के ले के ऊ लोग उच्चतमो न्यायालय के दरवाजा खटखटाई आ साथही साथे पूरा देश में जनजागरण अभियानो चलाई जेहसे कि अधिग्रहीत परिसर रामलला के सँउपे लायक माहौल बनावल जा सके.\nसंतन के मानना बा कि विवादित जमीन के विभाजन देश के बंटवारा जइसन बा एहसे ओह जमीन के बंटवारा मंजूर ना कइल जा सके. एकरा के लेके पिछला साठ बरीसन से भारत के दू बड़हन समाज – हिंदु आ मुसलमान – में टकराहट चलल आवत बा, आ शायद आगहू ई जारी रहे.\nबाकिर अगर सामाजिक मनोविज्ञान का जमीन पर आके एह हालात के विश्लेषण करीं त अइसनका महसूस होला कि ई दू गो समाज समूह भा राष्ट्र भा संस्कृतियन के टकराहट ना होके दू गो विचारधारा के टकराहट भर हऽ. अगर गहराई से देखीं त महसूस होखी कि भारत जवन आजु बा, ऊ एगो राष्ट्र भा संस्कृति से अलग एगो विचारो हऽ. एगो दर्शन हऽ भारत.\nआज हिंदुत्व के मुखालिफत करे वाला कुछ सेकूलर कहाये वाला लोग राम जन्मभूमि परिसर पर हिंदुवन के दावा के गलत बतावत ओकरा के वाहियात आ हास्यास्पद बता रहल बा. ओह लोग के मानना बा कि 1528 में जब बाबर के फौजी सरदार मीर बाकी ई मस्जिद बनवले रहे ओह समय से ओहिजा सौहार्देवश रामलला के आरती होत रहुवे. अलग-अलग संप्रदायन से जुड़ल भारत के लोग आजादी के साठ बरीस में भारत के धर्मनिरपेक्ष विचार के प्रति आस्थावान रहल बा. बाकिर जवन संगठन आ राजनीतिक दल भारत के एह विचार के खिलाफ रहले ऊहे अयोध्या में मस्जिद का जगहा पर राममंदिर निर्माण अभियान चला के हिंदुत्व के नया शक्तिशाली प्रतीक के आविष्कार कर दिहले. एह अभियान से हिंदू बहुल का आगे अल्पसंख्यक धार्मिक विश्वास के अस्तित्व पर सवाल खड़ा कर दिहले. जवन भारतीय संविधान धर्म से ऊपर उठके सगरी लोगन के समान अधिकार आ सुरक्षा देबे के वचन देला, एह अभियान से ओह संविधान परे सवालिया निशान लगा दिहल गइल. जवना जमीन पर मस्जिद रहुवे ओह जमीन पर हिंदुवन के दावा आस्था पर आधारित रहुवे.\nआस्था के आधार पर फैसला दिहला के आलोचना करे वालन से एगो सवाल पूछल जा सकेला कि आखिर 1528 में ओहिजे आरती काहे होत रहुवे, रामलला के जन्मभूमि का नाम पर कवनो दोसरा जगहा काहे ना ?\nलोकतंत्र आ धर्मनिरपेक्षता के नाम पर हमेशा हिंदूवने का आस्था पर काहे चोट मारल जाला ?\nकुछ लोग के तर्क बा कि 1528 में जब मीर बाकी मस्जिद बनववले ओह काल में रामचरित मानस के रचयिता गोस्वामी तुलसी दास वयस्क रहल होखीहें आ ऊ एकर चर्चा भा एह पर कवनो आपत्ति ना उठवलें. ई दलील ओतने वाहियात बा जतना कवनो नवही के कुतर्क.\nतुलसी के रचना के उद्देश्य, लक्ष्य भा मनोविज्ञान भौगोलिक सीमांकन ना रहुवे. ऊ ना त इतिहास लिखे बइठल रहन ना दस्तावेज तइयार करत रहले. उनकर उद्देश्य समष्टि के वैराट्य का व्यष्टि में समायोजन रहुवे. एगो अइसन पाठ्य प्रयास जवन अवचेतन में दृष्य – श्रव्य के प्रभाव पैदा कर के अवचेतन के “रेशनालाइज” कर सके.\nसेकूलरिज्म के घात प्रतिघातन का बावजूद अगर आजु जन जन का हृदय में राम बसल बाड़न त एकर बहुत बड़का श्रेय तुलसीए दास के जात बा. तुलसी आपत्ति ना कइलें. ओकरा बदेल ऊ एगो शब्द के नया व्युत्पत्ति करके ओकरा के निष्पत्ति तक पहुंचा दिहलें.\nअगर अदालत आस्था के आदर कइले बिया त संतन के मांग एकदमे उचित बा आ ओकर क्रियान्वयनो जरूरी बा. ना त अनेसा बा कि समाज में आंतरिक विखंडन के खतरा बढ़ सकेला. अइसनका संवेदनशील मौका पर एगो मामूलीओ प्रशासनिक गलती सदियन तक घाव बनके रिसत रह सकेला.\nलमहों ने खता की थी सदियों ने सजा पाई.\nबेजरुरत बोलल जरुरी नइखे


लल्लू बिहारी में ठाकुरन के आतंक – Anjoria\nबरीसन से शासक आ धनी लोग गरीबन पर अत्याचार करत आइल बा. अइसनके अत्याचार का पृष्ठभूमि पर बनत बा पराग फिल्म्स के भोजपुरी फिल्म “लल्लू बिहारी”. कहानी बा एगो ठाकुर के जे पूरा गाँव पर अपना आतंक आ जुल्म के परछाईँ डाल के अन्हार बना के रखले. ठाकुर प्रताप सिंह (राकेश पाण्डेय) अपना खिलाफ आवाज उठावे वाला एगो गरीब किसान राम सिंह के मरवा देत बा. राम सिंह के पत्नी आ लड़िका बेसहारा रहि जात बाड़े. आगा चल के जब ऊ लड़िका लल्लू सिंह (आलोक झा) बड़ होखत बा त ओकर दोस्ती ठाकुर के बड़ लड़िका बिहारी (बल्लू सिंह) से हो जात बा. बिहारी के जब पता चलत बा कि लल्लू के पिता के हत्या ओकरे बाप करवले रहे त ऊ लल्लू के साथ देबे लागत बा. एह दोस्ती से खिसियाइल ठाकुर जुल्म के हद कर देत बा कि दुनु के दोस्ती केहू तरह टूट जाव. इहे बात एह कहानी के खास कोण बा. फिल्म के निर्देशक पी॰ राजकुमार, कहानीकार राजीव झा, संगीतकार बैजू बंशी, गीतकार संजय सनेही आ अशोक सिन्हा, कैमरामैन राज खिलानी, आ फाइट मास्टर संजय बाड़े. फिल्म के दस गो गीत मो॰ अजीज, इन्दु सोनाली, विनोद राठौर, बबलू सिंह, खूशबू जैनम अणुपमा देशपाण्डेय, सोरेन भट्ट आ एस के दीपक का आवाज में बा.


भिखारी ठाकुर के सामाजिक चेतना – Anjoria\nभिखारी ठाकुर के सामाजिक चेतना\nJul 23, 2011 भिखारी ठाकुर\nभिखारी ठाकुर राष्ट्रीय प्रतिष्ठान आ राजेंद्र भवन के तत्वावधान में “भोजपुरी के शेक्सपीयर”, लोक कलाकार आ रंगकर्मी पद्मश्री “भिखारी ठाकुर के सामाजिक चेतना” विषय पर एगो राष्ट्रीय सेमिनार के आयोजन अतवार २४ जुलाई का दिन उपरी बेरा तीन बजे से दिल्ली के राजेंद्र भवन (आइटीओ के पास )में होखे जा रहल बा.\nकार्यक्रम के संयोजक राजीव रंजन राय बतावत बाड़े कि, ‘भिखारी ठाकुर’ भोजपुरी जनजीवन के गहिरे ले प्रभावित कइले बाड़ब. उनकर रचित “बिदेसिया” आ “बेटीबेचवा” नृत्य नाटिका एक जमाना में एगो सामाजिक सांस्कृतिक आंदोलन जइसन खड़ा कर दिहले रहे. पद्मश्री भिखारी ठाकुर भोजपुरिया समाज में लोक कलाकार का साथही साथ एगो सामाजिक क्रांति के अगुओ मानल जाले. ऊ अपना नाटकन का माध्यम से सामाजिक कुरीतियन पर समहर चोट कइले बाड़े. ओही पद्मश्री भिखारी ठाकुर के सामाजिक चेतना पर ई सेमिनार बोलावल गइल बा.”\nकार्यक्रम के अध्यक्षता वरिष्ठ साहित्यकार आ केदारनाथ सिंह जी करीहे आ साहित्यकार नित्यानंद तिवारीजी, मैनेजर पाण्डेयजी, संजीव जी, शत्रुघ्न कुमारजी, महेन्द्र सिंहजी, भोजपुरी समाज दिल्ली के अध्यक्ष अजीत दुबेजी, आ भोजपुरी कवि मनोज भावुक समेते बहुते लेखक आ विचारक आपन राय रखीहे.\nएह मौका पर सांस्कृतिक मंडली भिखारी संगीत के प्रस्तुतिओ करी.\nज्यादा जानकारी खातिर राजीव रंजन राय से 09312240631 पर, गजाधर ठाकुर से 09350228676 पर, भा मुन्ना पाठक से 09891404761 पर संपर्क कइल जा सकेला.\nभिखारी ठाकुर राष्ट्रीय प्रतिष्ठान के आयोजित संगोष्ठी पर एगो रिपोर्ट\n2 thought on “भिखारी ठाकुर के सामाजिक चेतना”\nएकरा खातिर बहुत बहुत धन्यवाद\nलोग त बरका-बरका आवता एमें। भिखारी ठाकुस शेक्सपीयर में हमरा खयाल से एगो अन्तर बा। भिखारी ठाकुर जनता से सीधे जुड़े रहवाला रहलन बाकिर शेक्सपीयर ना। लोग आई आ आनन्द उठाई कार्यक्रम के। उनकर नाटक बन्हिया बा।


चउथको हफ्ता सुपर हिट बनल रहल सजना मंगिया सजाई द हमार – Anjoria\nAugust 10, 2014 Editor फिल्म, मनोरंजन 0\nसेसर बोर्ड से यू सर्टिफिकेट मिलल आ महिला प्रधान पारिवारिक भोजपुरी फिलिम ‘सजना मंगिया सजाई द हमार’ चउतको हफ्ता बिहार में सुपर हिट जात बिया. 11 जुलाई से बिहार आ झारखण्ड में रिलीज भइल निर्माता हलचल सिंह के एह फिलिम के देखे वालन के इहे कहना बा कि ढेर दिन बाद भोजपुरी में कवनो नीमन फिलिम देखे के मिलल.\nफिलिम ‘सजना मंगिया सजाई द हमार’ के निर्देशन ओमप्रकाश यादव के बा आ संगीत राकेश निराला के. गीत राकेश निराला आ कन्हैया कुशवाहा के लिखल ह.\nमुख्य कलाकार बाड़े अरविन्द अकेला ‘कल्लू’, नेहाश्री, रविराज दीपू, अर्चना सिंह, मनोज टाईगर, बालेश्वर सिंह, सी पी भट्ट, शफीक रंगरेज़, प्रीती सिंह, अमित कुमार, जावेद रहमान, उमेश सिंह, सुनीता शर्मा, चन्दन कश्यप आ सुरेन्द्र पाल वगैरह.


भाग से भेंटाला नीमन पड़ोसी – Anjoria\nभाग से भेंटाला नीमन पड़ोसी\nअक्टूबर 18, 2013 भोजपुरी, लस्टम पस्टम\nपाकिस्तान आ भारत के प्रधानमंत्री लोग बतियावता कि झगरा मेटा लिहल जाउ लेकिन झगरा मेटी का? कबहुओं ना. ई झगरा ओइसने बा जइसन खदेरन आ मनरखन के झगड़ा. ई झगड़ा के चर्चा गांव भर में रहे. दूनो जाना पड़ोसी आ दूनो में भारी झगरा. रामचेला दुपहरिया में बाबा लस्टमटनंद के मड़ई में अइले आ आवते कहले, बाबा हो, अरे मनरखन आ खदेरन के समझावऽ ना कि दूनो जाना चैन से रहो लोग आ गांव भर के बेचैन होखे से बचावे लोग.\nबाबा कहले, देखऽ हमनी के अच्छा पड़ोसी बने के चाहीं लेकिन ई जान ल कि अच्छा पड़ोसी भागे से भेंटाला. अच्छा पड़ोसी के गुण निर्धारित कइल बड़ा कठिन काम ह. काहे कि कब ऊ अच्छा ना रही ई त भगवानो ना जानेले. अच्छा पड़ोसी आ अच्छा पटीदार हमेशा अपना पड़ोसी इयोर कान आ आंख लगवले रहेला आ ओकर फाटल में आपन गोड़ फंसावत रहेला. पड़ोसी आ पटीदार के पुरान शौक ह कि ऊ दोसरा में गोड़ लगवले रहेला. ओकरा हर मामला में इंटरेस्ट राखेला.\nइहां ले कि खाए में तीनो बेरा दाल बनऽता, काहे बनऽता, नया तरकारी बजार से कीना के आइल त काहे आइल, सब मालूम करेला. एकर माने रामचेला ई मत समझिह कि ऊ तहरा प्रति संवेदनशील बा. अब देखऽ कि हमनी के एगो पड़ोसी बा पाकिस्तान. ऊ हमनी के देश के तरक्की से हरान बा. कभी हमनी के जवान के मूड़ी काट के ले जाला, त कबो देश में अशांति फइलावे के चक्कर में रहेला. ई दोसर बात ह कि ओकरा अपना देश में लोग के जिनगी जनावरो से ओने बा. अब गांव में देखऽ जे पड़ोसी के लइका इम्तहान पास क गइल त ओकरा पेट में कलछुल घूमे लागेला. तहरा घर में रंग पोताई होखो त ओकरा घर में चूल्हा ना जरी. अच्छा पड़ोसी के ई पहिला काम ह कि ओकर पड़ोसी कबो चैन से ना रहे. अब देखऽ पाकिस्तान के काम.\nअरे अपना गांव के कई लोग का हमनी के देशो भाग्यवान बा कि ओकरा चारू इयोर अच्छा पड़ोसी बाड़े सन. एक ओर पाकिस्तान बा त दोसरका ओर चीन. बाँया ओर बंगलादेश त नीचे श्रीलंका. एक से एक पड़ोसी. एक से एक नीच. पिछला 65 बरिस से आपन देश ओकनी से संबंध सुधारे के कोशिश में बा पर काहे के ऊ सुधरो. सब लोग व्यापारिक संबंध त ठीक राखे के चाहेला पर समान कीने खातिर पइसा ना रहो एतना हरान करेला. रिश्ता सुधारे के फिराक में कई हाली खून बहल बा कई हाली जान गइल बा. पर रिश्ता ना सुधरल. रेल चलावल गइल, रोड बनल पर अब का कहल जाउ जेकरा कवनो लूर नइखे उहो लागऽता ज्ञानी बने. अब का कइल जाउ मजबूरी में हाथ चलावहीं के परेला.\nअब ऊ त कहेला कि तूं पड़ोसी बाड़ऽ त हाथ गोड़ चलाव , काटऽ आ डांटऽ लेकिन हमार देश बा त कहऽता ना भाई ना, शांति से रहऽ. इहे हाल अपना गांवों के बा. तू मूड़ि पटक के फोर लेब तबो मनरखन आ खदेरन के झगरा बनऽ ना होई, एकरा से नीमन बा कि आपन फिकिर करऽ आ चुपचाप कान में तेल डाल के सुत जा.\nअखबार के मोकबिला इंटरनेट से\nOne thought on “भाग से भेंटाला नीमन पड़ोसी”\nअक्टूबर 21, 2013 को 10:03 पूर्वाह्न पर


‘लड़ब मरते दम तक’ 26 जुलाई से बिहार में रिलीज भइल – Anjoria\n‘लड़ब मरते दम तक’ बिहार आ झारखण्ड में एके संगे तीस गो सिनेमाघर में पिछला 26 जुलाई के शानदार ढंग से रिलीज कर दिहल गइल. फिलिम देखे ला उत्सुक बड़हन भीड़ सबेरही से सिनेमाघर का बहरी खड़ा रहे. सिनेमा देख के निकलत लोग के चेहरा पर संतोष के भाव लउकत रहल कि चल पईसा वसूल हो गइल.\nदुर्गा फिल्म्स के बैनर तले बनल एह भोजपुरी फिलिम ‘लड़ब मरते दम तक’ में दर्शकन के विराज भट्ट के एक्शन फेर देखे के मिलल. एह फिलिम के परोसले बाड़ी सुनीला मिश्रा, निर्माता हउवें संजय कुमार मिश्रा आ निर्देशन जीत चटर्जी के बा फिलिम पूरा तरह से एक्शन, मनोरंजन से भरपूर आ साथ सुथर पारिवारिक फिलिम बावे जवन बाकी भोजपुरी फिलिमन से हट के बा. पूरा परिवार एकरा के एक साथ बइठ के देख सकेला काहे कि एहमें कवनो फूहड़पन नइखे.\nफिलिम के कहानी गुमराह करे वाला दरिन्दर पर बा जे अपना लालच खातिर गरीबन के कुछ पइसा दे के मौत के मुँह में ठेल देलें. एह कहानी में किडनी गिरोह के पर्दाफाश भइल बा.\nकलाकारन में विराज भट्ट, शुभम तिवारी, सुप्रेरणा सिंह, सीमा सिंह, सुदेश कौल, दीपक सिन्हा, के.के. गोस्वामी, उमाकांत राय, अनुपमा श्रीवास्तव वगैरह खास भूमिका में बाड़ें. लेखक के. मनोज सिंह, संगीतकार लाल सिन्हा, गीतकार अरविन्द तिवारी, बिपिन बहार, फणीन्द्र राव आ अशोक सिन्हा, एक्शन हीरा यादव, नृत्य संजय कोर्वे, संकलन जीतेन्द्र सिंह ‘जीतू’ अउर कैमरामैन श्यामल चक्रवर्ती हउवें.


आरएसबीवाई – टटका खबर\nआरएसबीवाई में भइल धाँधली के जाँच से हड़कंप\nछपरा के तीन गो नर्सिंग होम के जाँच का बाद ओह अस्पतालन के आरएसबीवाई केन्द्र खातिर मिलल मान्यता रद्द कर दिहल गइल बा आ कुछ अउरिओ नर्सिंग होम के मान्यता रद्द होखे के अनेसा बा. बीपीएल मरीजन के इलाज खातिर चलावल जात एह योजना में हर जगहा से धाँधली के शिकायत बा. आ कई बेर


मन के साध पूरा होखे जा रहल बा – Anjoria\nमार्च 30, 2010 छोटका भईया जिन्दाबाद, जीतेश दूबे, टेकनीशियन फिल्म्स, भोजपुरी फिल्म, मनोज तिवारी\nपाँच गो टेक्नीशियन के कंपनी टेक्नीशियन फिल्म्स के बनावल फिल्म छोटका भईया जिन्दाबाद अब जल्दिये रिलीज होखे जा रहल बा. आ ई शुभ काम हो रहल बा जीतेश दूबे का सौजन्य से. एकरा निर्माण के कहानी बतलावत एह फिल्म के निर्देशक जगदीश शर्मा कहलें कि एक दिन कुछ तकनीशियन उनका लगे अइलें आ आपन मनसा जाहिर कइलें कि ऊ लोग फिल्म बनावल चाहत बा. का ई संभव हो पाई? एह पर जगदीश शर्मा के जवाब रहे कि काहे ना? फिल्म पइसा से ना दिमाग से बनेला आ उनका हिम्मत बढ़वला का बाद ऊ पाँचो टेक्नीशियन मिल के आपन कंपनी बना लिहलें टेक्नीशियन फिल्म्स. तय भइल कि छोटका भईया जिन्दाबाद फिल्म बनावल जाव आ मनोज तिवारी\nमृदुल के ओकर नायक बनावल जाय.\nमनोजो तिवारी खुशी खुशी तइयार हो गइलें आ रानी चटर्जी के नायिका का रुप में आ टीनू वर्मा के खलनायक का रुप में ले के फिल्म निर्माण शुरु हो गइल. मनोज तिवारी के कहना बा कि ई भोजपुरी सिनेमा में एगो अभिनव प्रयोग होखी आ एकर सफलता एगो नया राह खोल दीहि.\nफिल्म के वितरक बन के जीतेशो दूबे पुरा उत्साह में बाड़े. कहले कि उनका खातिर त ई खुशी के बात बा कि एह टेकनीशियन के सपना पूरा करावे के मौका मिलल बा.


भोजपुरियन पर दिल कुर्बान करे अइली मोहिनी – Anjoria\nसिनेमा भोजपुरी के बढत लोकप्रियता से हर प्रदेश के खुबसूरत बाला एने खींचाइल चलल आवत बाड़ी. पाखी हेगड़े, मोनालिसा जइसन खुबसूरत आ अभिनय में पारंगत एह अभिनेत्रियन में एगो नाम अउरी जुड़ गइल बा मिस कोलकाता मोहिनी घोष के जे जल्दिए निर्देशक ब्रजभूषण के फिल्म ‘दिल हो गइल कुर्बान’ में दर्शकन का सोझा अइहें.\nलड़िकाइयें से नृत्य क शौक़ीन रहल मोहिनी बतौर बाल कलाकार पाँचे साल का उमिर से बंगला फिलिमन में काम कइल शुरू कर दिहली आ मिस कोलकाता क खिताब जीतला का बाद कई गो धारावाहिकन आ फिलिमन में आपन हुनर देखवले बाड़ी. बंगाली होखला का बाबजूद मोहिनी घोष फर्राटा से भोजपुरी बोलेली,\nफिल्म के गीत रिकार्डिंग के काम चलत बा. एकर गीत लिखले बाड़ें विनयबिहारी, राजेश मिश्रा आ बिपिन बिहारी ओझा.\nOne thought on “भोजपुरियन पर दिल कुर्बान करे अइली मोहिनी”\n‘DIL HO GAIL QURBAAM’ Super Hit…. Music Director : DAMODAR RAAO\nLeaveaReply to damodarraao\tCancel reply


अब संगीत निर्देशनो करीहें पवन सिंह – Anjoria\nभोजपुरिया लोकगायिकी के दुनिया के मंच पर खास जगह दिआवे वाला पवन सिंह गायिकी में झंडा बुलंद कइला का बाद भोजपुरिया परदा पर अपना अभिनयो के गहिर छाप छोड़लन. उहे सुपरस्टार पवन सिंह अब जल्दिये एगो नया विभाग में नजर अइहें. हमेशा से दोसरा के बनावल धुन पर आपन मधुर तान छेड़े वाला पवन सिंह अब खुद अपने बनावल धुन पर गावे वाला बाड़न.\nपवन सिंह के संगीत निर्देशन में जवना फिल्म के गाना के रिकोर्डिंग शुरू भइल बा ऊ फिल्म हवे गुंडई राज फेम फिल्म निर्माण कंपनी मिथिला टाकिज के “राखेला शान भोजपुरिया जवान”. निर्माता मनोज चौधरी के एह फिल्म के निर्देशक हउवन राजू जे ढेर दिन ले मशहूर निर्देशक पार्थो घोष के सहयोगी रहल बाड़न.\nअपना छह साल का कैरियर में पवन सिंह फिलिम आ अलबम खातिर हजारो गाना गा चुकल बाड़े. एहनी खातिर दर्जनो संगीत निर्देशक धुन तइयार कइलन. अब ई पहिला मौका होई जब पवन सिंह खुद कवनो फिल्म के संगीत धुन रचीहें. एह फिल्म के नायको उहे हउवें.\nहोली के मौका पर चंदा सूरज के कलाकारन के जलवा


‘‘ट्रक ड्राईवर’’ गरदा उड़वले बा – Anjoria\nभोजपुरी के सुपरहिट निर्देषक राजकुमार आर0 पाण्डेय के ‘‘ट्रक ड्राईवर’’ बिहार में गरदा उड़वले बा. भोजपुरिया परदा पर हिट पर हिट फिलिम देबे खातिर मशहूर राजकुमार पाण्डेय के ‘‘ट्रक ड्राईवर’’ बिहार के 25 से बेसी सिनेमा घरन में रिकार्ड तोड़ कलेक्शन बटोरत बा. लालंगंज के शकुंतला टॉकिज में पहिला दिने 38,000/- रू0, महुआ के आम्रपाली में 20,000/- रू0, साहबगंज के राजेश में 18,000/- के रिकार्ड कलेक्शन एह फिल्म के मिलल.\nसुपरस्टार पवन सिंह ‘‘ट्रक ड्राईवर’’ के टाईटल भूमिका में बाड़न. खलासी का भूमिका में नयका स्टार प्रदीप पाण्डेय आ बतौर नायिका तीन गो हीरोइन हॉट अभिनेत्री अंजना सिंह, रीतिका शर्मा आ काजल राघवानी बाड़ी एह फिल्म में. एकरा अलावे आलोक यादव आ संजय पाण्डे ओ के भूमिका बा.\nबिहार में एकरा के मशहूर वितरक संजय पंजियार प्रदर्शित कइले बाड़न.


ए हमर बाबु तनि करके त देख (मनोविश्लेषण) | मझेरी डट कम\n४. आपन शक्ति अनुसार गरीब, असहाय आ जरुरतमन्द व्यक्तिके मदत करी, ओकराबाद आनन्दके अनुभूति होई ।\n५. जीवनमे कवनो अइसन काम नाकरी जेसे दिनके चैन आ रातके निंद हरामहोखो ।\n६. केकरोके माया करेम त माया मिलि, गरीयाएम त गारीये मिलि, ओहिसे संयम रखि । आनन्दे आनन्दके अनुभूति होई ।\n७. बेइमानी केकरोसे नाकरि । ऐसे अर्जित धन राउर अपने इमानदारीसे कमाइल सम्पत्तिके भि बरबाद करेला आ सन्तानो बेइमानीये सिखेला ।\n८. दोसराके अच्छाई खाली देखी, आपन हमेसा कमजोरी देखके ओकराके खत्म करेके कोशिश करी । भविष्य निश्चय हि आनन्दमय होई ।\n९. चरित्र सबसे बडका पुजी ह । धन चल गइला पर फेरुसे कमाइल जासकता, बाकि चरित्र गइल त बुझि सबचिज गइल । जेतरे अ‍ैनक फुटलाके बाद टुकडा–टुकडा होला ओहितरे चरित्र गिरला पर कुछहु बा“की नारहेला । अतः चरित्रवान् बनी ।\n१०. यथाशक्ति सभेके भलाई होखो सोचके काम करी । कोई विरोधी बा त ओकर विरोधके जवाब भलाइ करके दी, आनन्द प्राप्त होइ ।\n११. परोपकार धनेसे खालि नाकइलजाला । ऐकर अनेक रूप बा । पियासलके पानी, भुखाके भोजन, असमर्थ व्यक्तिके ओकर घरतक पहुचाके देखी, अपार आनन्द प्राप्त होइ ।\n१२. परिश्रम करी प्राणायाम करी स्वस्थ रहेम आ चैनके निद सुतेम ।\n१३. जीवन अइसे बिताइ कि मरलाके बाद आदमी इ नाकहे कि ठिके भइल गइल, बडा खराब आदमी रहे ।\n१४. मनुष्य अकेले जन्म लेवेला, मरेला भि अकेले, साथ जाएला ओकर कइल निमन आ खराब कर्म । बा“की सब इहे छुट्जाला ।\n१५. गलती आदमीयेसे होला, गलती भइल स्वाभाविक ह बाकि कवनो गलती भइलापर गलती स्वीकार कइल महानता ह । अइसन प्रयार करी कि फेरु गलती नाहोखे । जीवन अवश्य हि मड्डलमय होई ।\n१६ मानव शरीर विकारे विकारके घर ह । भगवान अनेक प्रकारसे इ विकारनके फेकेखातिर व्यवस्था कइलेबाडन । कानसे कानके मइल, आ“खसे किचर, मुखसे खकार, छालासे पसिना आदि । जनेन्द्रियसे मलमूत्र बनके विकार बाहर निकलेला आ हमनी स्वस्थ रहेनीजा । बाकि मन–बुद्धिके विकारला रास्ता बतवलन आत्म चिन्तन करेके जउन अधिकांशलोग नइखेकरत । ओहिसे आत्म चिन्तन कइल करी महान बनेम ।\n१७. मानव जीवनमे समय बडा अनमोल बा, समयके दरुुपयोग नाकरी । जे समय बरबाद करेला, समय बादमे ओकरेके बरबाद करदेला ।\n१८. आपन संस्कृतिके नाभुलाई । इहे राउर पहिचान ह । आपन संस्कृति, संस्कार आ भाषाके बचाएम त आवेवाला पिढी आ समाज बची ।\n२०. बालबच्चा जबतक लायक नाबनेला तबतक मातापितासे जुडल रहेला । जब कवनो लायक होला, बिवाह होला ओकराबाद मातापितासे बातकरेतकके समय ओकरालगे नाहोला । तनि विचार करी आजुके जवान काल्हुके बूढो ह । आ उहे मिलेला जथि करतानीसन । मातापिताके सम्मान करेमसन त, हमनियोके सन्तानभि हमनिके सम्मान करी ।\n२१. वृद्धावस्थामे अपनामे परिवर्तन लियावल आवश्यक बा । वृद्धावस्थामे बुद्धि, शरीर सब निबर्ल होजाला । मुह बन्द रखलेमे सम्मान बा । धन–सम्पत्ति केकरो भि नाह । सभि जगहमे अधिकार देखावल भूल ह । सभिकुछो त छोड्हिके बा, तकाहे ना पहिलेहि नाछोडेम ? ऐहिमे आनन्द प्राप्त होइ ।\n२२. जीवनमे प्रत्येक व्यक्तिके सुख–दुःख भोगेके परेला । कष्टके समयमे एकराके सहर्ष स्वीकार करी आ अपनाके एकर जिम्मेवार सम्झी । यदि निमन दिन आइल त ओकराके भगवानके कृपा मानी । आपन सम्पत्ति, परिवार, बलके घमण्ड नाकरी । हमनीसे का भूल होला कि सुखके आपन पुरुषार्थ आ दुःखके भगवानके देहल मानेनिजा ।\n२३. राउर सब प्रतिष्ठा एवं विद्वतारूपी सम्पत्तिके ख्याति रउवा चुप रहेम तबो लोगके मालुम होजाई । मूर्खलोग हि सब किसिमके योग्यताके प्रचार करेला । नतिजा इ होला कि उ कहियो भि सम्मानके पात्र नाबनेला, उल्टे सबके हसिके पात्र बनजाला ।\n२४. मुहवे भात खियावेला आ मुहवे लात खियावेला हमनी सब जानतानी जा ओहिसे जिभपर नियन्त्रण रखल बहुत जरुरी बा । जे जिभपर नियन्त्रण रखे सकि ऊ हमेशा सम्मानित आ स्वस्थ रहि । रसना, वाणी आ उपस्थके संयम महान् साधना ह । संयम स्थापित करके देखी, जीवन आनन्दमय होइ ।\nऐनामा आफ्नै चेहरा\n"एकल यात्री"को 'यी आखामा जुध्ने नजर अब अन्तै तरे हुन्छ' को जवाफ